qundao/data-zh-poetry huggingface dataset:
偈颂一百二十三首·其一九
作者：释崇岳
朝代：宋

今朝结制，丛林体例。
长期短期，似兀如痴。
离四句，绝百非，大家相聚吃茎虀。
偈颂一百二十三首·其一四
作者：释崇岳
朝代：宋

冶父门风，别无道理。
家田米饭，早眠晏起。
洗面摸着鼻，啜茶滋却嘴。
偈颂一百二十三首·其七五
作者：释崇岳
朝代：宋

诸方如法开炉，虎丘家风淡泊。
拈出箇铁馂馅，箇裏宁容啖啄。
休啖啄，丹霞烧木佛，院主眉鬚落。
偈颂一百二十三首·其七十五
作者：释崇岳
朝代：宋

诸方如法开炉，虎丘家风淡泊。拈出个铁馂馅，个里宁容啖啄。休啖啄，丹霞烧木佛，院主眉须落。
偈颂一百二十三首·其三七
作者：释崇岳
朝代：宋

元正改旦，来千去万。
物物咸新，眼上生尘。
拶破多年桃核裏，分明只是旧时人。
偈颂一百二十三首·其三十七
作者：释崇岳
朝代：宋

元正改旦，来千去万。物物咸新，眼上生尘。拶破多年桃核里，分明只是旧时人。
偈颂一百二十三首·其九三
作者：释崇岳
朝代：宋

灵隠开炉，火种全无。
将无作有，孰辨精粗。
拟议乌藤劈脊搂，从教箇箇嘴卢都。
偈颂一百二十三首·其九十三
作者：释崇岳
朝代：宋

灵隐开炉，火种全无。将无作有，孰辨精粗。拟议乌藤劈脊搂，从教个个嘴卢都。
偈颂一百二十三首·其二
作者：释崇岳
朝代：宋

春风浩荡，古佛榜样。春水潺湲，急著眼看。灯笼跳入露柱，佛殿走出三门，撞著个无面目汉。却道众口难调，须是临机妙转。
偈颂一百二十三首·其二
作者：释崇岳
朝代：宋

春风浩荡，古佛榜样。
春水潺湲，急着眼看。
灯笼跳入露柱，佛殿走出三门，撞着箇无面目汉。
却道众口难调，须是临机妙转。
偈颂一百二十三首·其二九
作者：释崇岳
朝代：宋

有句无句，如藤倚树。
筑着磕着，了无回互，八臂那咤留不住。
偈颂一百二十三首·其二十九
作者：释崇岳
朝代：宋

有句无句，如藤倚树。筑著磕著，了无回互，八臂那吒留不住。
偈颂一百二十三首·其五一
作者：释崇岳
朝代：宋

五月端午，荐福直举不会，诸方书符呪土。
风从虎兮云从龙，千妖百怪自潜踪。
偈颂一百二十三首·其五十一
作者：释崇岳
朝代：宋

五月端午，荐福直举不会，诸方书符咒土。风从虎兮云从龙，千妖百怪自潜踪。
偈颂一百二十三首·其八
作者：释崇岳
朝代：宋

月旦曰朔，月圆曰望。八字打开，有收有放。萨怛阿竭，二千年前。摩醯首罗，顶门正眼。觌面提持，生铁门限。俊底撩起便行，漆桶一任担板。
偈颂一百二十三首·其八
作者：释崇岳
朝代：宋

月旦曰朔，月圆曰望。
八字打开，有收有放。
萨怛阿竭，二千年前。
摩酰首罗，顶门正眼。
觌面提持，生铁门限。
俊底撩起便行，漆桶一任担板。
偈颂一百二十三首·其八九
作者：释崇岳
朝代：宋

世尊三昧，文殊三昧，总在拂子头上。
卧龙纔奋迅，丹凤便翱翔。
偈颂一百二十三首·其八二
作者：释崇岳
朝代：宋

灵源洞彻，真照无边。
万机旋復，十方目前。
圣中圣，天中天，最尊贵，復何言。
文明齐北极，睿算等南山。
偈颂一百二十三首·其八十九
作者：释崇岳
朝代：宋

世尊三昧，文殊三昧，总在拂子头上。卧龙才奋迅，丹凤便翱翔。
偈颂一百二十三首·其八十二
作者：释崇岳
朝代：宋

灵源洞彻，真照无边。万机旋复，十方目前。圣中圣，天中天，最尊贵，复何言。文明齐北极，睿算等南山。
偈颂一百二十三首·其六〇
作者：释崇岳
朝代：宋

有时堆堆坐禅，有时一向打閧。
年来行脚衲僧，都是箇般病痛。
报君知，休打閧。
入门拚却箇浑身，头头自有生蛇弄。
偈颂一百二十三首·其六一
作者：释崇岳
朝代：宋

五祖老人好语，只为探头太过。
香山有箇方便，也要诸人共知。
透得金刚圈，细嚼铁馂馅。
一饱忘百饥，始信不相赚。
偈颂一百二十三首·其六五
作者：释崇岳
朝代：宋

青天白日，悟箇什么。
咄咄咄，骊珠击碎苍龙窟。
偈颂一百二十三首·其六十
作者：释崇岳
朝代：宋

有时堆堆坐禅，有时一向打閧。年来行脚衲僧，都是个般病痛。报君知，休打閧。入门拚却个浑身，头头自有生蛇弄。
偈颂一百二十三首·其六十一
作者：释崇岳
朝代：宋

五祖老人好语，只为探头太过。香山有个方便，也要诸人共知。透得金刚圈，细嚼铁馂馅。一饱忘百饥，始信不相赚。
偈颂一百二十三首·其六十五
作者：释崇岳
朝代：宋

青天白日，悟个什么。咄咄咄，骊珠击碎苍龙窟。
偈颂一百二十三首·其十九
作者：释崇岳
朝代：宋

今朝结制，丛林体例。长期短期，似兀如痴。离四句，绝百非，大家相聚吃茎齑。
偈颂一百二十三首·其十四
作者：释崇岳
朝代：宋

冶父门风，别无道理。家田米饭，早眠晏起。洗面摸著鼻，啜茶滋却嘴。
偈颂一百二十三首·其四〇
作者：释崇岳
朝代：宋

杀人刀，活人剑。
那咤眼睛，金刚正焰。
咬定牙关，赤心片片。
偈颂一百二十三首·其四一
作者：释崇岳
朝代：宋

有解有结，虚空钉橛。
无解无结，咬着生铁。
二千年代错流传，天下衲僧无处雪。
雪不雪，崖崩石裂。
偈颂一百二十三首·其四二
作者：释崇岳
朝代：宋

莫莫，大海干枯，须弥倒卓。
逆行顺行，将错就错，明眼衲僧休卜度。
偈颂一百二十三首·其四十
作者：释崇岳
朝代：宋

杀人刀，活人剑。那吒眼睛，金刚正焰。咬定牙关，赤心片片。
偈颂一百二十三首·其四十一
作者：释崇岳
朝代：宋

有解有结，虚空钉橛。无解无结，咬著生铁。二千年代错流传，天下衲僧无处雪。雪不雪，崖崩石裂。
偈颂一百二十三首·其四十二
作者：释崇岳
朝代：宋

莫莫，大海乾枯，须弥倒卓。逆行顺行，将错就错，明眼衲僧休卜度。
兴密
作者：释崇岳
朝代：宋

密在汝边，诸法亦然。一举两得，无党无偏。赵州八百个中玄，箕裘事业尤堪传。
兴密
作者：释崇岳
朝代：宋

密在汝边，诸法亦然。
一举两得，无党无偏。
赵州八百箇中玄，箕裘事业尤堪传。
师肇首座请赞
作者：释崇岳
朝代：宋

这箇汉，太愚痴。
一句子，佛不知。
临济老，客作儿。
四天下，更有谁。
拟开口，劈胸椎。
肇首座，莫学伊，学伊彼此落便宜。
师肇首座请赞
作者：释崇岳
朝代：宋

这个汉，太愚痴。一句子，佛不知。临济老，客作儿。四天下，更有谁。拟开口，劈胸椎。肇首座，莫学伊，学伊彼此落便宜。
希琏书记请赞
作者：释崇岳
朝代：宋

腊长年高，甚生风彩。
南来北来，无可相待。
黑漆竹篦聊一挥，看你当人在不在。
琏书记，甚尀耐。
镇海明珠，悬空扑碎。
希琏书记请赞
作者：释崇岳
朝代：宋

腊长年高，甚生风彩。南来北来，无可相待。黑漆竹篦聊一挥，看你当人在不在。琏书记，甚叵耐。镇海明珠，悬空扑碎。
应庵密庵同日忌
作者：释崇岳
朝代：宋

冤有头，债有主，撞破砂盆眼卓竖。不是佛，不是祖，太白峰前只如许。
应庵密庵同日忌
作者：释崇岳
朝代：宋

冤有头，债有主，撞破砂盆眼卓竖。
不是佛，不是祖，太白峯前只如许。
应庵师祖赞
作者：释崇岳
朝代：宋

深入虎穴，有屈难雪。天下应庵，只得一橛。虎口里转身，拳头上捏怪。胡乱三十年，起东山正派。不知过犯弥天大。
惠文伯居士请赞
作者：释崇岳
朝代：宋

不著佛求，不著法求。人天眼目，佛祖冤雠。香岩下指南作北，剑池上看楼打楼。机轮妙转一丝头，不得鲵鲸不肯休。这个贼，无面目。指东南，看西北。不住云居，又憎荐福。自知不解守丛林，永劫甘心入地狱。这汉生来无状，佛祖亦难近傍。趯出金圈栗蓬，开口不在舌上。是人道渠执拗，不知年老成魔。偏要时时入室，所招怪恨者多。阿呵呵，屈指东西谁似它。咄。肋下三拳，拦腮一掌。据令而行，谁知痛痒。转身一拶验来端，杨岐种草铁心肝。无卓锥之地，有无价之宝。元不用安排，拈来用恰好。没人情，佛亦扫。这般村僧，脱空到老。行脚不到庐山，住院只在江浙。偏要冷笑诸方，忘却自家百拙。讨便宜，破邪说。一锥一劄，不妨凛冽。
惠文伯居士请赞·其一
作者：释崇岳
朝代：宋

不著佛求，不著法求。人天眼目，佛祖冤雠。香岩下指南作北，剑池上看楼打楼。机轮妙转一丝头，不得鲵鲸不肯休。
惠文伯居士请赞·其一
作者：释崇岳
朝代：宋

不着佛求，不着法求。
人天眼目，佛祖冤雠。
香岩下指南作北，剑池上看楼打楼。
机轮妙转一丝头，不得鲵鲸不肯休。
惠文伯居士请赞·其七
作者：释崇岳
朝代：宋

行脚不到庐山，住院只在江浙。
偏要冷笑诸方，忘却自家百拙。
讨便宜，破邪说。
一锥一札，不妨凛冽。
惠文伯居士请赞·其七
作者：释崇岳
朝代：宋

行脚不到庐山，住院只在江浙。偏要冷笑诸方，忘却自家百拙。讨便宜，破邪说。一锥一劄，不妨凛冽。
惠文伯居士请赞·其二
作者：释崇岳
朝代：宋

这箇贼，无面目。
指东南，看西北。
不住云居，又憎荐福。
自知不解守丛林，永劫甘心入地狱。
惠文伯居士请赞·其二
作者：释崇岳
朝代：宋

这个贼，无面目。指东南，看西北。不住云居，又憎荐福。自知不解守丛林，永劫甘心入地狱。
惠文伯居士请赞·其五
作者：释崇岳
朝代：宋

肋下三拳，拦顋一掌。
据令而行，谁知痛痒。
转身一拶验来端，杨岐种草铁心肝。
惠文伯居士请赞·其五
作者：释崇岳
朝代：宋

肋下三拳，拦腮一掌。据令而行，谁知痛痒。转身一拶验来端，杨岐种草铁心肝。
示如净禅人
作者：释崇岳
朝代：宋

劈面三拳，连腮两堂。撒手悬崖，丧尽伎俩。德云不在别峰上。
示如凈禅人
作者：释崇岳
朝代：宋

劈面三拳，连顋两堂。
撒手悬崖，丧尽伎俩。
德云不在别峰上。
祐水头
作者：释崇岳
朝代：宋

风吹不入，水洒不著。捩转玄关，随缘自若。任是碧眼胡儿，从头与汝一杓。著不著，谁言过水不湿脚。
能仁光睦长老画师顶相请赞
作者：释崇岳
朝代：宋

恣拍盲性，用劈胸拳。并荡三玄三要，管甚栗棘金圈。渠侬已是灭胡种，不知将底付儿孙。
能仁光睦长老画师顶相请赞
作者：释崇岳
朝代：宋

恣拍盲性，用劈胸拳。
併荡三玄三要，管甚栗棘金圈。
渠侬已是灭胡种，不知将底付儿孙。
芝山智默长老请赞密庵先师
作者：释崇岳
朝代：宋

击石火里穿辽天鼻孔，妙转机前打凤罗龙。正法眼，瞎驴边。灭却破沙盆，扶临济正宗。门庭峭峻，孰敢当锋，铁壁银山一线通。
芝山智默长老请赞密庵先师
作者：释崇岳
朝代：宋

击石火裏穿辽天鼻孔，妙转机前打凤罗龙。
正法眼，瞎馿边。
灭却破沙盆，扶临济正宗。
门庭峭峻，孰敢当锋，铁壁银山一线通。
超禅人持钵
作者：释崇岳
朝代：宋

秋风飕飕，乘兴悠悠。
因行掉臂，南州北州。
相头买帽，看楼打楼。
格外知音纔领略，虎头虎尾一时收。
超禅人持钵
作者：释崇岳
朝代：宋

秋风飕飕，乘兴悠悠。因行掉臂，南州北州。相头买帽，看楼打楼。格外知音才领略，虎头虎尾一时收。
达磨赞
作者：释崇岳
朝代：宋

凤凰城阙，不通水泄。少室岩前，话作两橛。赚它人家男女，开眼唤龟作鳖。直指西来，分明祸胎。渡江面壁，偷心未息。从兹皮髓分张，轰起青天霹雳。一苇渡江，无处埋藏。分皮分髓，瞒神謼鬼。忙忙直向西归，不知失却只履。
达磨赞·其三
作者：释崇岳
朝代：宋

一苇渡江，无处埋藏。
分皮分髓，瞒神謼鬼。
忙忙直向西归，不知失却隻履。
达磨赞·其三
作者：释崇岳
朝代：宋

一苇渡江，无处埋藏。分皮分髓，瞒神謼鬼。忙忙直向西归，不知失却只履。
道岩首座请赞
作者：释崇岳
朝代：宋

人我如山，狠气如云。
炊无米饭，接不来人。
电光影裏宾主分，不是冤家不与隣。
道岩首座请赞
作者：释崇岳
朝代：宋

人我如山，狠气如云。炊无米饭，接不来人。电光影里宾主分，不是冤家不与邻。
偈四首·其三
作者：释师体
朝代：宋

道生一，无角铁牛眠少室。
一生二，祖父开田说大义。
二生三，梁间紫燕语呢喃。
三生万物，男儿活计离窠窟。
多处添，少处减，大虫怕吃生人胆。
有若无，实若虚，争掩骊龙明月珠。
肚无偏僻病，不怕冷油虀。
偈四首·其三
作者：释师体
朝代：宋

道生一，无角铁牛眠少室。一生二，祖父开田说大义。二生三，梁间紫燕语呢喃。三生万物，男儿活计离窠窟。多处添，少处减，大虫怕吃生人胆。有若无，实若虚，争掩骊龙明月珠。肚无偏僻病，不怕冷油齑。
颂古二十九首·其八
作者：释师体
朝代：宋

即心是佛，颟顸淈𣸩。
菽麦不分，光阴飘忽。
三杯两碗背爷娘，百怪千妖同一窟。
颂古二十九首·其八
作者：释师体
朝代：宋

即心是佛，颟顸淈？。菽麦不分，光阴飘忽。三杯两碗背爷娘，百怪千妖同一窟。
临济赞
作者：释师范
朝代：宋

善战不动旗鎗，善缚不加绳约。其毒犹恒山之蛇，被伤者决定无药。窃不见踪，败不见赃。是真白拈，其谁与当。晴空轰霹雳，官路栽荆棘。没兴遭逢著，前凶后不吉。
伦侍者请赞
作者：释师范
朝代：宋

见假像真，弄真像假。裂破面门，非驴非马。世上有谁亲见来，天台方岩伦侍者。
伦侍者请赞
作者：释师范
朝代：宋

见假像真，弄真像假。
裂破面门，非馿非马。
世上有谁亲见来，天台方岩伦侍者。
偈颂一百四十一首·其一〇一
作者：释师范
朝代：宋

来无所从，南高峰，北高峰。
去无所至，东涧水，西涧水。
幻泡忽灭，证得乌龟成白鳖。
清风未已，须信高原元不死。
偈颂一百四十一首·其一〇二
作者：释师范
朝代：宋

名不得，状不得，復是何物。
见得到，用得亲，不由别人。
有时恁么，有时不恁么，无毛鹞子贴天飞，带角大虫当路卧。
偈颂一百四十一首·其一〇四
作者：释师范
朝代：宋

炎炎六月，飘风洒雪。
百丈耳聋，黄蘗吐舌。
海阔山高谁与论，一回饮水一回噎。
偈颂一百四十一首·其一一
作者：释师范
朝代：宋

云从龙，风从虎，圣人作而万物覩。
雪峰辊三箇木毬，禾山老一味打皷。
海水扬波，须弥作舞。
皇天无亲，惟德是辅。
偈颂一百四十一首·其一一〇
作者：释师范
朝代：宋

拄杖子，难摸索。
有时喜，有时恶。
搅动沧溟，衝开碧落，何如普化摇铃铎。
偈颂一百四十一首·其一一一
作者：释师范
朝代：宋

形名未兆，文彩全彰。
短者自短，长者自长。
黄面瞿昙徒自说黄道黑，胡鬚达磨何须历魏游梁。
长忆江南二三月，鹧鸪啼处百花香。
偈颂一百四十一首·其一一九
作者：释师范
朝代：宋

一阳生，万彙生。
正当生，作么生。
羣阴消殄，吾道大亨。
偈颂一百四十一首·其一一八
作者：释师范
朝代：宋

横说竖说何曾动着舌头，逆行顺行总是家常茶饭。
有准绳，无畔岸，吾道一以贯。
偈颂一百四十一首·其一三一
作者：释师范
朝代：宋

七佛已前，无消息处有消息，那箇不知。
七佛已后，有消息处无消息，是人不会。
知不知，会不会，璞玉浑金，泥团土块。
偈颂一百四十一首·其一三六
作者：释师范
朝代：宋

黄蘗树头蜜果，破席袋裏珠珍，愈藏愈显，日久日新。
争似扬从闲壁角，听教人道不逢春。
偈颂一百四十一首·其一九
作者：释师范
朝代：宋

和麸粜麫，夹糠炊米。
半夜三更，瞒神謼鬼。
冷地有人觑见，直得左手掩鼻。
偈颂一百四十一首·其一二七
作者：释师范
朝代：宋

一处通，处处通，手头活落，脚下玲珑。
常记南泉提起处，刈禾鎌子快如风。
偈颂一百四十一首·其一二八
作者：释师范
朝代：宋

仰面看天，低头觑地。
明眼衲僧，讨甚巴鼻。
岂不见山前明觉寺裏有箇陈阇黎，解道苏噜苏噜悉唎悉唎。
偈颂一百四十一首·其七二
作者：释师范
朝代：宋

击皷升堂，大众云集。
佛法有底商量，今日热如昨日。
偈颂一百四十一首·其七五
作者：释师范
朝代：宋

面面相看，眼眼厮觑。
衣外别传，有甚凭据。
倒却门前剎竿着，凤栖不在梧桐树。
偈颂一百四十一首·其七六
作者：释师范
朝代：宋

火焰为三世诸佛说法，三世诸佛立地听。
听在说处，说在听处。
听说两忘，如何剖露。
经入藏，禅归海。
唯是马簸箕，拈弄有余态。
每遇中秋玩月时，寻思直是令人爱。
偈颂一百四十一首·其七十二
作者：释师范
朝代：宋

击鼓升堂，大众云集。佛法有底商量，今日热如昨日。
偈颂一百四十一首·其七十五
作者：释师范
朝代：宋

面面相看，眼眼厮觑。衣外别传，有甚凭据。倒却门前刹竿著，凤栖不在梧桐树。
偈颂一百四十一首·其七十六
作者：释师范
朝代：宋

火焰为三世诸佛说法，三世诸佛立地听。听在说处，说在听处。听说两忘，如何剖露。经入藏，禅归海。唯是马簸箕，拈弄有馀态。每遇中秋玩月时，寻思直是令人爱。
偈颂一百四十一首·其三〇
作者：释师范
朝代：宋

这两箇老冻侬，顽处似牛皮，烂处如坏絮。
虽然各有机关，争奈浑无展处。
只么低头懡㦬归，不知忘却来时路。
偈颂一百四十一首·其三三
作者：释师范
朝代：宋

作者相逢，你西我东。
水归沧海，月上孤峰。
放出城中老鼠，咬杀村裏大虫。
因甚如此，闽蜀同风。
偈颂一百四十一首·其三九
作者：释师范
朝代：宋

你不识我，我不识你。
狭路相逢，脑门着地。
仁者见之谓之仁，智者见之谓之智。
偈颂一百四十一首·其三十
作者：释师范
朝代：宋

这两个老冻侬，顽处似牛皮，烂处如坏絮。虽然各有机关，争奈浑无展处。只么低头懡㦬归，不知忘却来时路。
偈颂一百四十一首·其三十三
作者：释师范
朝代：宋

作者相逢，你西我东。水归沧海，月上孤峰。放出城中老鼠，咬杀村里大虫。因甚如此，闽蜀同风。
偈颂一百四十一首·其三十九
作者：释师范
朝代：宋

你不识我，我不识你。狭路相逢，脑门著地。仁者见之谓之仁，智者见之谓之智。
偈颂一百四十一首·其九
作者：释师范
朝代：宋

一叶落，天下秋。
一尘起，大地收。
新罗打铁火星飞，烧着庐山罗汉院裏王和尚脚指头。
碛境庙大王忍痛不禁，直得通身汗流。
起来道恩大难酬，笑倒沩山水牯牛。
偈颂一百四十一首·其九
作者：释师范
朝代：宋

一叶落，天下秋。一尘起，大地收。新罗打铁火星飞，烧著庐山罗汉院里王和尚脚指头。碛境庙大王忍痛不禁，直得通身汗流。起来道恩大难酬，笑倒沩山水牯牛。
偈颂一百四十一首·其九〇
作者：释师范
朝代：宋

清寥寥，白滴滴。
匙挑不上，针札不入。
是则是，须知花发不干春，切忌寒灰煨杀人。
偈颂一百四十一首·其九三
作者：释师范
朝代：宋

拟即差，动即隔。
忘伎俩，绝声色。
两手揶揄懡㦬休，东村有箇王大伯。
偈颂一百四十一首·其九二
作者：释师范
朝代：宋

天上星，地下木。
见便见，休□速。
老瞿昙，空捏目。
三七日，心返復。
从此拏空便脱空，天上人间徧流毒。
带累儿孙直至今，医得耳聋成瞎秃。
鄮峰虽与同路行，却不与他同处宿。
偈颂一百四十一首·其九五
作者：释师范
朝代：宋

有一物，黑似漆，亘古今，无人识。
却被秋虫知，唧唧空嘆息。
而今拈出普请看，分文不直。
偈颂一百四十一首·其九十
作者：释师范
朝代：宋

清寥寥，白滴滴。匙挑不上，针劄不入。是则是，须知花发不干春，切忌寒灰煨杀人。
偈颂一百四十一首·其九十三
作者：释师范
朝代：宋

拟即差，动即隔。忘伎俩，绝声色。两手揶揄懡㦬休，东村有个王大伯。
偈颂一百四十一首·其九十二
作者：释师范
朝代：宋

天上星，地下木。见便见，休□速。老瞿昙，空捏目。三七日，心返复。从此拿空便脱空，天上人间遍流毒。带累儿孙直至今，医得耳聋成瞎秃。鄮峰虽与同路行，却不与他同处宿。
偈颂一百四十一首·其九十五
作者：释师范
朝代：宋

有一物，黑似漆，亘古今，无人识。却被秋虫知，唧唧空叹息。而今拈出普请看，分文不直。
偈颂一百四十一首·其二三
作者：释师范
朝代：宋

一冬二冬，你侬我侬。
暗中偷笑，当面脱空。
虽是寻常茶饭，谁知米裏有虫。
岂不见南泉道夜来好风，吹折门前一枝松。
偈颂一百四十一首·其二八
作者：释师范
朝代：宋

一拽石，二搬土。
三分甜，七分苦。
粪箕拈起两肩担，扬下镢头无觅处。
偈颂一百四十一首·其二十三
作者：释师范
朝代：宋

一冬二冬，你侬我侬。暗中偷笑，当面脱空。虽是寻常茶饭，谁知米里有虫。岂不见南泉道夜来好风，吹折门前一枝松。
偈颂一百四十一首·其二十八
作者：释师范
朝代：宋

一拽石，二搬土。三分甜，七分苦。粪箕拈起两肩担，飏下钁头无觅处。
偈颂一百四十一首·其五二
作者：释师范
朝代：宋

二由一有，一亦莫守。
新罗日午打三更，回首面南看北斗。
堪悲堪笑，黄面禅和到处行脚，只管将鼻孔东边嗅西边嗅。
自己鼻尖上有一点粪，十箇五双因甚不觉臭。
偈颂一百四十一首·其五六
作者：释师范
朝代：宋

上下三指，彼此七马。
似有似无，半真半假。
乳峰被人问着，五年分疎不下。
阿呵呵，笑倒东村王大姊。
偈颂一百四十一首·其五十二
作者：释师范
朝代：宋

二由一有，一亦莫守。新罗日午打三更，回首面南看北斗。堪悲堪笑，黄面禅和到处行脚，只管将鼻孔东边嗅西边嗅。自己鼻尖上有一点粪，十个五双因甚不觉臭。
偈颂一百四十一首·其五十六
作者：释师范
朝代：宋

上下三指，彼此七马。似有似无，半真半假。乳峰被人问著，五年分疏不下。阿呵呵，笑倒东村王大姊。
偈颂一百四十一首·其八三
作者：释师范
朝代：宋

貍奴白牯，相共证明，大难大难。
碧眼黄头，亦须莽卤。
黄连甜，甘草苦，发机须是千钧弩。
偈颂一百四十一首·其八九
作者：释师范
朝代：宋

一句子，墨漆黑。
无欛柄，有准则。
碓捣东南，磨推西北。
偈颂一百四十一首·其八十三
作者：释师范
朝代：宋

狸奴白牯，相共證明，大难大难。碧眼黄头，亦须莽卤。黄连甜，甘草苦，发机须是千钧弩。
偈颂一百四十一首·其八十九
作者：释师范
朝代：宋

一句子，墨漆黑。无把柄，有准则。碓捣东南，磨推西北。
偈颂一百四十一首·其六八
作者：释师范
朝代：宋

王道平平，其寿绵绵。
渔歌樵唱，共乐尧年。
无为焉，无私焉，干坤一统旧山川。
偈颂一百四十一首·其六十八
作者：释师范
朝代：宋

王道平平，其寿绵绵。渔歌樵唱，共乐尧年。无为焉，无私焉，乾坤一统旧山川。
偈颂一百四十一首·其十一
作者：释师范
朝代：宋

云从龙，风从虎，圣人作而万物睹。雪峰辊三个木毬，禾山老一味打鼓。海水扬波，须弥作舞。皇天无亲，惟德是辅。
偈颂一百四十一首·其十九
作者：释师范
朝代：宋

和麸粜面，夹糠炊米。半夜三更，瞒神謼鬼。冷地有人觑见，直得左手掩鼻。
偈颂一百四十一首·其四一
作者：释师范
朝代：宋

十字街头道得一句，三家村裏使不着。
三家村裏道得一句，十字街头使不着。
偈颂一百四十一首·其四九
作者：释师范
朝代：宋

春日晴，黄鶑鸣。
山花似锦，汀草如茵。
堪悲堪笑，公塘寨裏王节级到处巡捕，自己不知不觉，打失一双眼睛。
偈颂一百四十一首·其四十一
作者：释师范
朝代：宋

十字街头道得一句，三家村里使不著。三家村里道得一句，十字街头使不著。
偈颂一百四十一首·其四十九
作者：释师范
朝代：宋

春日晴，黄莺鸣。山花似锦，汀草如茵。堪悲堪笑，公塘寨里王节级到处巡捕，自己不知不觉，打失一双眼睛。
偈颂七十六首
作者：释师范
朝代：宋

广大楼阁，门户不扃。了事衲僧，未行先到。且到后如何，眼不见为净。天上无弥勒，人间无释迦。烧香礼拜谁，唵摩尼达哩吽㗶吒。去年底，今年底。辄莫明年更明年，年年只如是。黄花烂烂醉重阳，落叶萧萧愁满地。初冬时节又相催，浩浩诸方炉鞴开。独有径山文武火，不知煨杀几人来。五峰门下，三个五个。衲被幪头，围炉打坐。鼻笑瞿昙，平欺达磨。又谁管你，张三李六。诸方炉鞴正炎炎，何似径山文武火。赤手空拳下山去，满船和月载归来。五峰可煞无惭愧，面面相看眼未开。同身共命，同气连枝。阿难合掌，迦叶扬眉。就中一句子，不许外人知。不寒不热，好个时节。黄莺频织柳丝烟，子规犹哭松梢月。指天指地弄精魂，只为生来无脑门。韶石一棒打不杀，至今恩爱俱成冤。正当四月八，底事与谁论。门外千峰万峰啼断猿。南北东西八百牛，时来群聚五峰头。饥餐饱卧松风里，昼不拘兮夜不收。万年石桥，三平石梁。总没交涉，恰恰相当。足陌见钱买卖，一毫不用商量。劫灰飞尽见灵踪，突兀凌霄对五峰。意在目前谁共委，相同扶起旧家风。五月端午节，底事不须说。百怪尽潜踪，群魔俱殄灭。去时万木含愁色，归日千峰展笑容。此意此心知有自，一炉香爇散天风。七月八月，或凉或热。景色凄清，蝉声呜咽。观音菩萨将钱买胡饼，放下手却是馒头，韶阳老人得一橛。逾月走红尘，生涯随处新。逢人陪笑面，接物强精神。侥倖遇明主，帡幪感重臣。归来何以报，只此谢尧仁。九日重阳节，东篱赏菊花。歌欢公子事，淡薄野僧家。十五日以前，常在途中，不离家舍。十五日以后，常在家舍，不离途中。正当十五日，跛跛挈挈，百丑千拙。张都料，李作头，凿窍底凿窍，著楔底著楔。双径来来去去人，长安夜夜家家月。六月火边坐，三冬水里走。怒中呈笑面，闹处伸毛手。满载没底船，归来重抖擞。抖擞个甚么，苏州有，常州有。倾盖相逢，已成多事。侧鞭回首，早涉繁词。韶光去也谁能留，长江衮衮无暂休。人生既老不复少，此心未了空悠悠。指天指地，徒张意气。一棒打杀，更无巴鼻。径山今日都卢放过，且要一时脑门著地。数百禅和数十州，褴襂破衲面搊搜。诸方有道不肯学，甘共山僧拽木头。杨歧设忌，做尽鬼怪。径山设忌，一无所解。随分淡淡薄薄，点一杯茶，烧一炷香，谩礼三拜。若谓报德酬恩，兔子吃牛奶。时节不相饶，俄当七月朝。未闻桐叶落，已觉稻香飘。泣露蝉声咽，迎秋雁影遥。有谁相共委，突兀对凌霄。一阳来复，万汇发生。寒谷回春，冰河解冻。昔年当此日，生个老妖孽。殃害大地人，有屈无处雪。云门愤不甘，一棒要打杀。打不杀，至今年年有个四月八。径山今日结夏，不分上中下座。健则运瓦搬椽，困则横眠倒卧。谁管你孔夫子李老君胡达磨，善贾者不停死货。蜻蜓许是好蜻蜓，飞来飞去不曾停。捉来摘除两个翼，便是一枚大铁钉。这个老冻侬，猛利如虎狼。威凛万壑风，眼摇百步光。我昔编其须，脱命于毫芒。至今数十载，毒恨不可忘。此世后世永永不愿见，临风誓此一炉香。千峰万峰浓泼眼，十溪五溪深没腰。只有山翁喜相接，声声惭愧与难消。且道还有所得也无，虾蟆口里一粒椒。黄菊新开剪剪金，忻逢佳节兴难禁。临高无语写幽思，拄杖为吾聊一吟。二由一有，一亦莫守。文殊普贤，泥猪疥狗。天地之根，万物之主。大千无以居其尊，劫石难以并其固。衲僧家，无本据。动静去留，无非活路。进一步，临机没回互。退一步，声色如聋瞽。此功德海无边际，流出当人一念中。一念真心充法界，当知福报亦无穷。恍恍惚惚，杳杳冥冥，非精非物，非佛非心。缺齿老胡得之而不识，飏在乎嵩山之阴。诸人还识得么，水上青青绿，元来是浮萍。佛祖命脉，洞然明白。黑漆屏风，松萝亮隔。孟冬薄寒，仲冬严寒。寒则普天普地寒，结成冰片，冻破泥团。达磨不会，大难大难。雪山六年冻不死，一麻一麦饿不死。无端更道悟明星，跶倒至今扶不起。普贤蹙頞，文殊偷喜。才拟恁么，便不恁么。成现生涯，陈年滞货。雪峰辊出三个毬，？著嵩山破灶堕。只个丛林粥饭僧，滥膺徽号愧无能。临风将底祝君寿，遥指南山千万层。土宿颔下长髭须，净饭宫中生悉达。西天此土绝知音，千古万古阿剌剌。昨日九月九，过了重阳节。今日忆重阳，升堂何可说。拟欲问黄花，黄花虽有在东篱。拟欲问白醪，白醪虽有非我知。不如一时放下衲被幪头，从教门外风飕飕，雨飕飕，幽州江口，采石渡头，三三两两钓渔舟。竿头丝线放还收，时有金鳞上直钩。风月满船虽不恶，争如峰顶冷湫湫。雪峰发九重圣箭，谁敢当锋。三圣跃透网金麟，应无杂食。要明那畔事，须是这边人。三家村里，闹市丛中。妙应无私，临机有准。不是冤家不与邻。径山结夏，不论功过。饭来展钵盂，困则伸脚卧。纵有千人万人，只消一个半个。岂不见流支要打胡达磨。雪峰辊毬，睦州担版。杨歧栗棘蓬，东山铁酸馅。多处添，少处减，留得翠岩眉毛盖眼。一年十二月，月月有月半。何独喜中秋，一时争赏玩。人人尽道十分圆，我道依前缺一半。径山无伎俩，住院多阻障。饭在平江府，口在凌霄上。河港既不通，千里空相望。暂假维摩手，一钵共分饷。现成公案，何事不办。百发百中，无边无畔。捏不聚，拨不散。万籁俱沉兮明月半窗，一色难分兮芦花两岸。达磨西来，添盐减酱。后代儿孙，千般万样。谁信棋盘石，元在凌霄上。山僧恁么道，已是龟毛长数丈。径山门下，无彼无我。大家叠足挨肩，共向无烟宿火。若是香匙火箸，不得动著。不见道丹霞烧木佛，院主眉须堕。健时要坐禅，困时要打眠。肚饥须吃饭，陆地要行船。户牖见通，墙壁生碍。簸箕有唇，洞庭无盖。万籁沉沉，孤月团团。叶零零兮山瘦，风萧萧兮夜寒，不知谁共倚栏干。去年不在家，虚过重阳节。今年既在家，须要强施设。淡水煮冬瓜，真个滋味别。不知滋味者，却似嚼生铁。重岩风露清，深院霜天晓。一曲少林春，几人弹得妙。自古弹者希，亦复听者少。以之赠伯牙，伯牙不肯要。以之献子期，子期拍手笑。休休，不如留取自弹一曲，何似大石调。径山不敢相谩，开口便见心肝。今朝十月十五，下元解厄水官。天清地宁，庆袭一人。九州四海，咸被尧仁。熙熙然涵泳化育，犹千花万卉之逢春。五峰门下，百种全无。僧床迫窄，堂供萧疏。脚下踏著底，破砖头碎瓦砾。面前撞见底，王獦獠李麻胡。恁么薄福住山，真个辜负老胡。禦寒古有家风在，三个柴头品字煨。今日无柴又无炭，从教各自拨寒灰。一见便见，更不再见。张颠草书，李广神箭。旧年佛法，说到腊月极尽头。新年佛法，又从正月还起头。若论起头与极头，都卢只在拄杖头。一二三四五，各各面相睹。甜瓜彻蒂甜，苦瓠连根苦。晓来瑞气郁葱葱，流出恩波自九重。地厚天高何以报，饱看南岳祝融峰。龙蛇混杂，凡圣交参。儱儱侗侗，颟颟顸顸。烧香草舍蚊烟，礼拜小儿匍匐。杨歧顶上握拳，何似镇州萝卜。噫，有年无德。一夏已满，无事不办。遂府钵盂，邛州磁碗。指月与话月，檐雪共填井。玩月与捧月，未免弄光影。月聻彷佛似盐官扇子，元来恰是云门胡饼。世人住处我不住，世人行处我不行。天下丛林今日开炉，诸方老冻侬声鼓集众。唤起凌霄峰顶龙，纵横变化妙难穷。一声霹雳擎头角，三日为霖四海通。扰扰匆匆，晨鸡暮钟。瑞岩不会，唤主人翁。云收雾敛，地辟天开。处处弥勒，门门善财。安得真男子，同上黄金台。二月复二月，韶光尚可留。雪消深涧底，花发旧枝头。万木寒威解，千峰翠色浮。有谁知此意，相共倚危楼。
偈颂七十六首·其一
作者：释师范
朝代：宋

广大楼阁，门户不扃。
了事衲僧，未行先到。
且到后如何，眼不见为浄。
偈颂七十六首·其一
作者：释师范
朝代：宋

广大楼阁，门户不扃。了事衲僧，未行先到。且到后如何，眼不见为净。
偈颂七十六首·其一九
作者：释师范
朝代：宋

十五日以前，常在途中，不离家舍。
十五日以后，常在家舍，不离途中。
正当十五日，跛跛挈挈，百丑千拙。
张都料，李作头，凿窍底凿窍，着楔底着楔。
双径来来去去人，长安夜夜家家月。
偈颂七十六首·其一五
作者：释师范
朝代：宋

七月八月，或凉或热。
景色凄清，蝉声呜咽。
观音菩萨将钱买胡餠，放下手却是馒头，韶阳老人得一橛。
偈颂七十六首·其七五
作者：释师范
朝代：宋

云收雾敛，地闢天开。
处处弥勒，门门善财。
安得真男子，同上黄金台。
偈颂七十六首·其七十五
作者：释师范
朝代：宋

云收雾敛，地辟天开。处处弥勒，门门善财。安得真男子，同上黄金台。
偈颂七十六首·其三八
作者：释师范
朝代：宋

恍恍惚惚，杳杳冥冥，非精非物，非佛非心。
缺齿老胡得之而不识，扬在乎嵩山之阴。
诸人还识得么，水上青青绿，元来是浮萍。
偈颂七十六首·其三十八
作者：释师范
朝代：宋

恍恍惚惚，杳杳冥冥，非精非物，非佛非心。缺齿老胡得之而不识，飏在乎嵩山之阴。诸人还识得么，水上青青绿，元来是浮萍。
偈颂七十六首·其二三
作者：释师范
朝代：宋

指天指地，徒张意气。
一棒打杀，更无巴鼻。
径山今日都卢放过，且要一时脑门着地。
偈颂七十六首·其二十三
作者：释师范
朝代：宋

指天指地，徒张意气。一棒打杀，更无巴鼻。径山今日都卢放过，且要一时脑门著地。
偈颂七十六首·其五
作者：释师范
朝代：宋

五峰门下，三箇五箇。
衲被幪头，围炉打坐。
鼻笑瞿昙，平欺达磨。
又谁管你，张三李六。
诸方炉鞴正炎炎，何似径山文武火。
偈颂七十六首·其五
作者：释师范
朝代：宋

五峰门下，三个五个。衲被幪头，围炉打坐。鼻笑瞿昙，平欺达磨。又谁管你，张三李六。诸方炉鞴正炎炎，何似径山文武火。
偈颂七十六首·其五三
作者：释师范
朝代：宋

达磨西来，添盐减醤。
后代儿孙，千般万样。
谁信碁盘石，元在凌霄上。
山僧恁么道，已是龟毛长数丈。
偈颂七十六首·其五十三
作者：释师范
朝代：宋

达磨西来，添盐减酱。后代儿孙，千般万样。谁信棋盘石，元在凌霄上。山僧恁么道，已是龟毛长数丈。
偈颂七十六首·其五十四
作者：释师范
朝代：宋

径山门下，无彼无我。大家叠足挨肩，共向无烟宿火。若是香匙火箸，不得动著。不见道丹霞烧木佛，院主眉须堕。
偈颂七十六首·其五四
作者：释师范
朝代：宋

径山门下，无彼无我。
大家迭足挨肩，共向无烟宿火。
若是香匙火筯，不得动着。
不见道丹霞烧木佛，院主眉鬚堕。
偈颂七十六首·其八
作者：释师范
朝代：宋

不寒不热，好箇时节。
黄鶑频织柳丝烟，子规犹哭松梢月。
偈颂七十六首·其八
作者：释师范
朝代：宋

不寒不热，好个时节。黄莺频织柳丝烟，子规犹哭松梢月。
偈颂七十六首·其六二
作者：释师范
朝代：宋

五峰门下，百种全无。
僧床迫窄，堂供萧疎。
脚下踏着底，破砖头碎瓦砾。
面前撞见底，王獦獠李麻胡。
恁么薄福住山，真箇辜负老胡。
偈颂七十六首·其六十二
作者：释师范
朝代：宋

五峰门下，百种全无。僧床迫窄，堂供萧疏。脚下踏著底，破砖头碎瓦砾。面前撞见底，王獦獠李麻胡。恁么薄福住山，真个辜负老胡。
偈颂七十六首·其十九
作者：释师范
朝代：宋

十五日以前，常在途中，不离家舍。十五日以后，常在家舍，不离途中。正当十五日，跛跛挈挈，百丑千拙。张都料，李作头，凿窍底凿窍，著楔底著楔。双径来来去去人，长安夜夜家家月。
偈颂七十六首·其十五
作者：释师范
朝代：宋

七月八月，或凉或热。景色凄清，蝉声呜咽。观音菩萨将钱买胡饼，放下手却是馒头，韶阳老人得一橛。
偈颂七十六首·其四七
作者：释师范
朝代：宋

雪峰发九重圣箭，谁敢当锋。
三圣跃透网金麟，应无杂食。
要明那畔事，须是这边人。
三家村裏，闹市丛中。
妙应无私，临机有准。
不是冤家不与隣。
偈颂七十六首·其四二
作者：释师范
朝代：宋

纔拟恁么，便不恁么。
成现生涯，陈年滞货。
雪峰辊出三箇毬，𡎺着嵩山破竈堕。
偈颂七十六首·其四八
作者：释师范
朝代：宋

径山结夏，不论功过。
饭来展钵盂，困则伸脚卧。
纵有千人万人，只消一箇半箇。
岂不见流支要打胡达磨。
偈颂七十六首·其四十七
作者：释师范
朝代：宋

雪峰发九重圣箭，谁敢当锋。三圣跃透网金麟，应无杂食。要明那畔事，须是这边人。三家村里，闹市丛中。妙应无私，临机有准。不是冤家不与邻。
偈颂七十六首·其四十二
作者：释师范
朝代：宋

才拟恁么，便不恁么。成现生涯，陈年滞货。雪峰辊出三个毬，？著嵩山破灶堕。
偈颂七十六首·其四十八
作者：释师范
朝代：宋

径山结夏，不论功过。饭来展钵盂，困则伸脚卧。纵有千人万人，只消一个半个。岂不见流支要打胡达磨。
偈颂十七首
作者：释师范
朝代：宋

二千年前，尺不如寸。二千年后，寸不如尺。清凉到这里，眼不见为净。只将三文钱，娶个黑老婆。长裙短袖，拖泥带水，隈隈？？。且恁么过，更谁管你。结制解制，长期短期。杀生护生，得念失念。阿呵呵，少林穿耳客，元是老臊胡。法无去来，无动转相。灯笼挂在露柱边，露柱挂在灯笼上。一年三百六十日，日日一般，一日十二时，时时一样。滴水滴冻，浑无罅缝。明眼衲僧，失却鼻孔。大地黑如漆，古今无消息。达磨老臊胡，九年空面壁。坐断主人翁，不落第二见。一念万年，万年一念。百二十日夏，如今已告圆。就中一句子，切忌错流传。六爻既穷，阴魔自殄。一阳来复，吾道大亨。面门一思，长时无间。见成句子，百味完全。诸佛不出世，祖师不西来。颟顸一句子，南岳对天台。旧岁今宵去，去去实不去。新年明日来，来来实不来。万古长空无变异，循环日月空相催。机不离位，沉乎醉乡。语不离窠，滞在金网。土木场中过两冬，朝匆匆兮暮匆匆。从来业识无凭据，说甚东山大脱空。旧岁即新岁，新年即旧年。要知新岁岁，元是旧年年。江南两浙，春寒秋热。尘沙劫事在如今，如今不异尘沙劫。光景匆匆若逝川，旧年去了又新年。年来年去自来去，底事何曾有变迁。金木水火土，大虫元是虎。堪笑李将军，蓝田空没羽。
偈颂十七首·其一
作者：释师范
朝代：宋

二千年前，尺不如寸。
二千年后，寸不如尺。
清凉到这裏，眼不见为浄。
只将三文钱，娶箇黑老婆。
长裙短袖，拖泥带水，隈隈𣯧𣯧。
且恁么过，更谁管你。
结制解制，长期短期。
杀生护生，得念失念。
阿呵呵，少林穿耳客，元是老臊胡。
偈颂十七首·其一
作者：释师范
朝代：宋

二千年前，尺不如寸。二千年后，寸不如尺。清凉到这里，眼不见为净。只将三文钱，娶个黑老婆。长裙短袖，拖泥带水，隈隈？？。且恁么过，更谁管你。结制解制，长期短期。杀生护生，得念失念。阿呵呵，少林穿耳客，元是老臊胡。
兴化益长老请赞
作者：释师范
朝代：宋

益无所益，为无所为。迥超玄化，杳绝机宜。桃红李白自芬披，问著东风总不知。
兴化益长老请赞
作者：释师范
朝代：宋

益无所益，为无所为。
迥超玄化，杳绝机宜。
桃红李白自芬披，问着东风总不知。
因大师请赞
作者：释师范
朝代：宋

不是神，不是鬼。突出人前，是何面嘴。妙因等闲觑破，扣齿擎拳顶礼。唵苏嚧苏嚧㗭哩㗭哩。
因大师请赞
作者：释师范
朝代：宋

不是神，不是鬼。
突出人前，是何面嘴。
妙因等闲觑破，扣齿擎拳顶礼。
唵苏嚧苏嚧㗭唎㗭唎。
圜悟赞
作者：释师范
朝代：宋

坐底是谁，立底是谁。
两枚漆桶，一种无知。
非惟咈诟啒㖀，恣意凤林咤之。
坏尽东山穷活计，都因这汉两爷儿。
圜悟赞
作者：释师范
朝代：宋

坐底是谁，立底是谁。两枚漆桶，一种无知。非惟咈诟啒㖀，恣意凤林吒之。坏尽东山穷活计，都因这汉两爷儿。
孟保相赞
作者：释师范
朝代：宋

澄之不清，混之不杂。
融融澹澹，辛辛辣辣。
径山横赞竖赞，终是赞之不着。
但以手加额，道箇南无大慈大悲救苦救难杀人不眨眼底观世音菩萨。
孟保相赞
作者：释师范
朝代：宋

澄之不清，混之不杂。融融澹澹，辛辛辣辣。径山横赞竖赞，终是赞之不著。但以手加额，道个南无大慈大悲救苦救难观世音菩萨。
布袋赞
作者：释师范
朝代：宋

露胸坦腹，皱眉搭嘴。做个模样，是何仪轨。谓渠惺未必惺，请渠睡未必睡。吽吽奉化子，我侬识得你。肉重千斤，智无半星。回头转脑，昧却天真。一处尤堪笑，街头等个人。我当时若见，只缓缓地向他道，谢三娘秤银。谁管你地，谁管你天。放下布袋，打一觉眠。若论当来补处，驴年更待驴年。巡行掠布，既饱且醉。无用心处，打个喷嚏。更言是真弥勒，想见别有假底。
布袋赞·其一
作者：释师范
朝代：宋

露胸坦腹，皱眉搭嘴。
做箇模样，是何仪轨。
谓渠惺未必惺，请渠睡未必睡。
吽吽奉化子，我侬识得你。
布袋赞·其一
作者：释师范
朝代：宋

露胸坦腹，皱眉搭嘴。做个模样，是何仪轨。谓渠惺未必惺，请渠睡未必睡。吽吽奉化子，我侬识得你。
布袋赞·其三
作者：释师范
朝代：宋

谁管你地，谁管你天。放下布袋，打一觉眠。若论当来补处，驴年更待驴年。
布袋赞·其三
作者：释师范
朝代：宋

谁管你地，谁管你天。
放下布袋，打一觉眠。
若论当来补处，馿年更待馿年。
布袋赞·其二
作者：释师范
朝代：宋

肉重千斤，智无半星。
回头转脑，昧却天真。
一处尤堪笑，街头等箇人。
我当时若见，只缓缓地向他道，谢三娘秤银。
布袋赞·其二
作者：释师范
朝代：宋

肉重千斤，智无半星。回头转脑，昧却天真。一处尤堪笑，街头等个人。我当时若见，只缓缓地向他道，谢三娘秤银。
布袋赞·其四
作者：释师范
朝代：宋

巡行掠布，既饱且醉。
无用心处，打箇喷嚏。
更言是真弥勒，想见别有假底。
布袋赞·其四
作者：释师范
朝代：宋

巡行掠布，既饱且醉。无用心处，打个喷嚏。更言是真弥勒，想见别有假底。
彰圣辉长老请赞
作者：释师范
朝代：宋

一之上，三之下。
有来由，无缝罅。
是甚牛溲马浡，刚自辽天索价，累及儿孙成话欛。
彰圣辉长老请赞
作者：释师范
朝代：宋

一之上，三之下。有来由，无缝罅。是甚牛溲马浡，刚自辽天索价，累及儿孙成话把。
德浚请赞
作者：释师范
朝代：宋

踞胡床，握麈尾，默默自问，谁家之子。宁可并吃五㪷醋，不敢说著东山下左边底。
德浚请赞
作者：释师范
朝代：宋

踞胡床，握麈尾，默默自问，谁家之子。
宁可併吃五斗醋，不敢说着东山下左边底。
忠道者赞
作者：释师范
朝代：宋

听教一味瞌睡，参禅不入炉冶。
盗橘过于挥剑，骑虎稳如乘马。
伎俩元来箇样生，几乎唤作忠道者。
忠道者赞
作者：释师范
朝代：宋

听教一味瞌睡，参禅不入炉冶。盗橘过于挥剑，骑虎稳如乘马。伎俩元来个样生，几乎唤作忠道者。
无相赞
作者：释师范
朝代：宋

重如山，静如水。轻轻触著，双眉剔起。这般漏绽许谁知，分付天章破家子。
无相赞
作者：释师范
朝代：宋

重如山，静如水。
轻轻触着，双眉剔起。
这般漏绽许谁知，分付天章破家子。
日本琳上人请赞
作者：释师范
朝代：宋

头拄天，脚踏地。大宋国里鼻孔，日本国里出气。觉琳持此归故乡，大似波斯入闹市。
日本琳上人请赞
作者：释师范
朝代：宋

头拄天，脚踏地。
大宋国裏鼻孔，日本国裏出气。
觉琳持此归故乡，大似波斯入闹市。
曹山榘长老请赞
作者：释师范
朝代：宋

头圆象天，足方象地。
耳朵闻声，鼻孔出气。
马驹踏杀天下人，瞎馿不受灵山记。
曹山矩长老请赞
作者：释师范
朝代：宋

头圆象天，足方象地。耳朵闻声，鼻孔出气。马驹踏杀天下人，瞎驴不受灵山记。
泉大道赞
作者：释师范
朝代：宋

这瞎秃，无捡束。
浴龙湫，繫蛇腹。
瓢裏酒，钵裏肉。
到头底事若为论，郴州城中六月六。
泉大道赞
作者：释师范
朝代：宋

这瞎秃，无捡束。浴龙湫，系蛇腹。瓢里酒，钵里肉。到头底事若为论，郴州城中六月六。
灵照女赞
作者：释师范
朝代：宋

有髻垂肩，无鞋磹脚。一掬精神，十分销铄。最苦拈来泼罩篱，风前索价无人著。
灵照女赞
作者：释师范
朝代：宋

有髻垂肩，无鞋磹脚。
一掬精神，十分销铄。
最苦拈来泼罩篱，风前索价无人着。
破庵赞
作者：释师范
朝代：宋

噫嚱吁，何人欤。无德可敬，无言可书。非横灭族，是真瞎驴。有口不能骂得，捲而分付云居。生平萧散，浑无羁绊。奋恶拳头，打会禅汉。我尝一见，口似匾檐。凡侍之者，莫知其几，往往瞠乎其后，终莫得其畔岸。是故不可毁，不可赞，至于不可奈何。但如今必要知其所窃之羊，谩去西边屋角头蜂桶里寻看。
破庵赞·其一
作者：释师范
朝代：宋

噫嚱吁，何人欤。无德可敬，无言可书。非横灭族，是真瞎驴。有口不能骂得，捲而分付云居。
破庵赞·其一
作者：释师范
朝代：宋

噫嚱吁，何人欤。
无德可敬，无言可书。
非横灭族，是真瞎馿。
有口不能駡得，捲而分付云居。
破庵赞·其二
作者：释师范
朝代：宋

生平萧散，浑无羁绊。奋恶拳头，打会禅汉。我尝一见，口似匾檐。凡侍之者，莫知其几，往往瞠乎其后，终莫得其畔岸。是故不可毁，不可赞，至于不可奈何。但如今必要知其所窃之羊，谩去西边屋角头蜂桶里寻看。
破庵赞·其二
作者：释师范
朝代：宋

生平萧散，浑无覊绊。
奋恶拳头，打会禅汉。
我尝一见，口似匾檐。
凡侍之者，莫知其几，往往瞠乎其后，终莫得其畔岸。
是故不可毁，不可讚，至于不可奈何。
但如今必要知其所窃之羊，谩去西边屋角头蜂桶裏寻看。
禅人请赞
作者：释师范
朝代：宋

似牛无角，似驴欠尾。突个形容，诚难比拟。无所思，无所为，卧月眠云谁得知。眼里没瞳人，鼻头无孔窍。单卖赤发综，鬼见拍手笑。世有愚痴个样僧，难为名字上传灯。人道脱似，我道不似。口少四方，眉欠八字。不是普丰清上人，定应唤作王蛮子。须发蓬松，眼孔定动。解拈死货，手头活弄。触著梧桐老树桩，等闲惊起丹山凤。这瞎贼，无羁勒。指槐骂柳，将南作北。横也凑他不得，竖也凑他不得。谁知箩里生姜，元是井中侯黑。僻性拗木枕，天生没意智。自己独冤家，佛祖闲奴婢。尝闻一饱忘百饥，今日山僧身便是。大不可忽，细不可欺。丘岳之崇，起于毫釐。善恶之积，发乎隐微。洞彻根源，迥绝机宜。可以拈一尘融十虚以无遗。
禅人请赞·其一
作者：释师范
朝代：宋

似牛无角，似驴欠尾。突个形容，诚难比拟。无所思，无所为，卧月眠云谁得知。
禅人请赞·其一
作者：释师范
朝代：宋

似牛无角，似馿欠尾。
突箇形容，诚难比拟。
无所思，无所为，卧月眠云谁得知。
禅人请赞·其七
作者：释师范
朝代：宋

大不可忽，细不可欺。
丘岳之崇，起于毫釐。
善恶之积，发乎隠微。
洞彻根源，迥绝机宜。
可以拈一尘融十虚以无遗。
禅人请赞·其七
作者：释师范
朝代：宋

大不可忽，细不可欺。丘岳之崇，起于毫釐。善恶之积，发乎隐微。洞彻根源，迥绝机宜。可以拈一尘融十虚以无遗。
禅人请赞·其五
作者：释师范
朝代：宋

这瞎贼，无覊勒。
指槐駡柳，将南作北。
横也凑他不得，竖也凑他不得。
谁知箩裏生姜，元是井中侯黑。
禅人请赞·其五
作者：释师范
朝代：宋

这瞎贼，无羁勒。指槐骂柳，将南作北。横也凑他不得，竖也凑他不得。谁知箩里生姜，元是井中侯黑。
禅人请赞·其四
作者：释师范
朝代：宋

鬚髮蓬松，眼孔定动。
解拈死货，手头活弄。
触着梧桐老树桩，等闲惊起丹山凤。
禅人请赞·其四
作者：释师范
朝代：宋

须发蓬松，眼孔定动。解拈死货，手头活弄。触著梧桐老树桩，等闲惊起丹山凤。
端狮子赞
作者：释师范
朝代：宋

要弄便弄，要置便置。
眼晴倒转，眉毛踢起。
虽然好箇金毛，争奈爪牙未备。
端狮子赞
作者：释师范
朝代：宋

要弄便弄，要置便置。眼晴倒转，眉毛踢起。虽然好个金毛，争奈爪牙未备。
蚬子赞·其一
作者：释师范
朝代：宋

出手露脚，捞虾摝蚬。这穷鬼子，可贵可贱。纸钱堆里谩藏身，莫言冷地无人见。
蚬子赞·其一
作者：释师范
朝代：宋

出手露脚，捞虾摝蚬。
这穷鬼子，可贵可贱。
纸钱堆裏谩藏身，莫言冷地无人见。
观音大士赞·其二
作者：释师范
朝代：宋

随流入流，无所分别。
处处圜通，头头漏泄。
云浄八纮天宇宽，万顷波心莲一叶。
观音大士赞·其二
作者：释师范
朝代：宋

随流入流，无所分别。处处圜通，头头漏泄。云净八纮天宇宽，万顷波心莲一叶。
觉际融长老请赞
作者：释师范
朝代：宋

无箇模样，画箇模样。
既有模样，是甚模样。
节节危梁十二层，垂垂白髮三千丈。
觉际融长老请赞
作者：释师范
朝代：宋

无个模样，画个模样。既有模样，是甚模样。节节危梁十二层，垂垂白发三千丈。
达磨祖师赞
作者：释师范
朝代：宋

大破六宗，单传一心。游梁历魏，罕遇知音。少室九年空面壁，谁向同霜夜月沉沉。满面尽是胡须，当门却无版齿。纵不画影图形，东土有人识你。触忤梁王，恓恓渡江。九年冷坐，重重话堕。一花五叶自芬披，不在春风著意吹。
达磨祖师赞·其三
作者：释师范
朝代：宋

触忤梁王，恓恓渡江。九年冷坐，重重话堕。一花五叶自芬披，不在春风著意吹。
达磨祖师赞·其三
作者：释师范
朝代：宋

触忤梁王，恓恓渡江。
九年冷坐，重重话堕。
一花五叶自芬披，不在春风着意吹。
送讷堂和尚住秀之天宁
作者：释师范
朝代：宋

苏州有，常州有。真个有，未尝有。贱时倾国不可换，贵则陪钱挜一㪷。伸一手，缩一手，日月奔忙，山河倒走。济北瞎驴退三步，跛脚云门大张口。阿呵呵，只今此话大行，何待三十年后。
送讷堂和尚住秀之天宁
作者：释师范
朝代：宋

苏州有，常州有。
真箇有，未尝有。
贱时倾国不可换，贵则陪钱挜一斗。
伸一手，缩一手，日月奔忙，山河倒走。
济北瞎馿退三步，跛脚云门大张口。
阿呵呵，只今此话大行，何待三十年后。
邹编修请赞
作者：释师范
朝代：宋

骨棱层，发䰐鬖。且不安分，更说指南。置须弥卢于一针锋，贮四大海于无底篮。不知世有谁知己，朴庵。
邹编修请赞
作者：释师范
朝代：宋

骨棱层，髮䰐鬖。
且不安分，更说指南。
置须弥卢于一针锋，贮四大海于无底篮。
不知世有谁知己，朴庵。
颂古四十四首·其四三
作者：释师范
朝代：宋

黯澹滩，黯澹滩，十隻船来九隻翻。
惟有三山陈上舍，我向陆地裏行，看你奈我何。
颂古四十四首·其四二
作者：释师范
朝代：宋

大匠不巧，大儒不学。
动辄中方圆，举皆成礼乐。
堪笑乡村卖卜人，徒劳钻破乌龟殻。
颂古四十四首·其四十三
作者：释师范
朝代：宋

黯澹滩，黯澹滩，十只船来九只翻。惟有三山陈上舍，我向陆地里行，看你奈我何。
颂古四十四首·其四十二
作者：释师范
朝代：宋

大匠不巧，大儒不学。动辄中方圆，举皆成礼乐。堪笑乡村卖卜人，徒劳钻破乌龟壳。
题岩寒拾
作者：释师范
朝代：宋

五峰路上，双磵寺前。
藏头露面，抚背拍肩。
举笔欲题题不得，断崖千仞锁寒烟。
题岩寒拾
作者：释师范
朝代：宋

五峰路上，双涧寺前。藏头露面，抚背拍肩。举笔欲题题不得，断崖千仞锁寒烟。
三教赞
作者：释师观
朝代：宋

一即三，三即一，者一箇，讚不及。
天人羣生类，皆承此恩力。
三教赞
作者：释师观
朝代：宋

一即三，三即一，者一个，赞不及。天人群生类，皆承此恩力。
信庵居士画月庵老衲月林顶相求赞
作者：释师观
朝代：宋

佛祖权衡，人天眼目。
瞻之仰之，鼎分三足。
休言六耳不同谋，断絃须是鸾胶续。
信庵居士画月庵老衲月林顶相求赞
作者：释师观
朝代：宋

佛祖权衡，人天眼目。瞻之仰之，鼎分三足。休言六耳不同谋，断弦须是鸾胶续。
偈颂七十六首·其一〇
作者：释师观
朝代：宋

真正举扬，法堂前草深一丈。
有如是作略，有如是榜样。
箇是阿谁，广度和尚。
偈颂七十六首·其七
作者：释师观
朝代：宋

日可冷，月可热，众魔不能坏真说。
偈颂七十六首·其七〇
作者：释师观
朝代：宋

昨日入院，今朝设粥。
斋罢吃茶，参前澡浴。
箇是灵山亲付嘱。
偈颂七十六首·其七十
作者：释师观
朝代：宋

昨日入院，今朝设粥。斋罢吃茶，参前澡浴。个是灵山亲付嘱。
偈颂七十六首·其六二
作者：释师观
朝代：宋

月已破五，年又过半。
拄杖拈来，如何判断。
百年三万六千日，也是秦时𨍏轹钻。
偈颂七十六首·其六六
作者：释师观
朝代：宋

腊尽春至，头头显示。
雪裏梅花，馨香扑鼻。
认着依前还不是。
偈颂七十六首·其六十二
作者：释师观
朝代：宋

月已破五，年又过半。拄杖拈来，如何判断。百年三万六千日，也是秦时？轹钻。
偈颂七十六首·其六十六
作者：释师观
朝代：宋

腊尽春至，头头显示。雪里梅花，馨香扑鼻。认著依前还不是。
偈颂七十六首·其十
作者：释师观
朝代：宋

真正举扬，法堂前草深一丈。有如是作略，有如是榜样。个是阿谁，广度和尚。
偈颂七十六首·其四七
作者：释师观
朝代：宋

开眼见明，合眼见暗。
开眼合眼，知而故犯。
一毫头上现干坤，堪笑云门咦顾鑑。
偈颂七十六首·其四九
作者：释师观
朝代：宋

秋风冷，秋桂香。
秋露白，秋叶黄。
秋蛩吟，声短长。
此时景，有余光。
便恁么去，正好吃棒。
须知远烟浪，刖有好商量。
偈颂七十六首·其四十七
作者：释师观
朝代：宋

开眼见明，合眼见暗。开眼合眼，知而故犯。一毫头上现乾坤，堪笑云门咦顾鉴。
偈颂七十六首·其四十九
作者：释师观
朝代：宋

秋风冷，秋桂香。秋露白，秋叶黄。秋蛩吟，声短长。此时景，有馀光。便恁么去，正好吃棒。须知远烟浪，刖有好商量。
禅人写师顶相求赞
作者：释师观
朝代：宋

或处禅林，或居树下。或在僧房，或白衣舍。法惠写出如是观，单明张拙秀才话。禅不参，道不学，个样村僧唱喏也。错错，一段风光无处著。
禅人写师顶相求赞·其二
作者：释师观
朝代：宋

禅不参，道不学，个样村僧唱喏也。错错，一段风光无处著。
禅人写师顶相求赞·其二
作者：释师观
朝代：宋

禅不参，道不学，箇样村僧唱喏也。
错错，一段风光无处着。
自赞
作者：释师观
朝代：宋

者村叟，能杰斗，踞胡床，一不守。临机拶著火星飞，惊起须弥颠倒走。
自赞
作者：释师观
朝代：宋

者村叟，能杰斗，踞胡床，一不守。
临机拶着火星飞，惊起须弥颠倒走。
雪峰真觉祖师赞
作者：释师观
朝代：宋

三到投子，九上洞山。鳌山成道，已是自瞒。阿呵呵，惹得虚名走世间。
雪峰真觉祖师赞
作者：释师观
朝代：宋

三到投子，九上洞山。
鰲山成道，已是自瞒。
阿呵呵，惹得虚名走世间。
颂古三十三首·其一六
作者：释师观
朝代：宋

叉手进前，寂子不会。
杀人活人，好箇三昧。
这般阿师，丛林殃害。
白云尽处是青山，行人更在青山外。
颂古三十三首·其十六
作者：释师观
朝代：宋

叉手进前，寂子不会。杀人活人，好个三昧。这般阿师，丛林殃害。白云尽处是青山，行人更在青山外。
颂古十七首
作者：释师观
朝代：宋

指天指地，无处回避。瞿昙瞿昙，讨甚巴鼻。青天霹雳，何处寻觅。一人传虚，万人传实。以此为津梁，赤体露堂堂。风光都买尽，当处是家乡。青出于蓝，而青于蓝。坐筹帷幄，锻圣镕凡。伶利道人何处去，至今寻觅杳无踪。有时冷地思量著，不觉全身在碧峰。张打油，李打油，不打浑身只打头。今朝有酒今朝醉，明日愁来明日愁。傀儡棚头，全火祗候。明眼人前，一场漏逗。赵州唤作火，全身入荒草。我今不是渠，渠今正是我。出乎尔者返乎尔，个里那容说道理。蹈雪沽来酒倍香，就船买得鱼偏美。乾坤独立，从者里入。风吹不著，雨打不湿。报慈一隔，描邈不得。大用现前，不存轨则。腊月火烧山，毫发不相瞒。佛手遮不得，人心似等闲。虚空迸裂，当处超越。堪笑云门，多这一橛。见成活许莫周遮，椎下分疏事转差。若是咬人狮子子，何须牙上更安牙。不是风兮不是幡，入泥入水与人看。莫把是非来辨我，浮生穿凿不相干。佛法王法，更无两样。直下一刀，未为谛当。唇上碧斑宾豹博，舌头当的帝都丁。频呼小玉元无事，只要檀郎认得声。
偈
作者：释广灯
朝代：宋

休休休，徒悠悠。钓竿长在手，鱼冷不吞钩。
偈
作者：释广灯
朝代：宋

休休休，徒悠悠。
钓竿长在手，鱼冷不吞鈎。
偈颂一百四十二首·其一〇二
作者：释广闻
朝代：宋

风不鸣条，雨不破块。
尘尘剎剎全彰，总是大人境界。
北极高照南山外。
偈颂一百四十二首·其一一
作者：释广闻
朝代：宋

大无外，小无内。
南来北来，东倒西擂。
不着佛求，不着法求。
山中九十日，云外几千年。
偈颂一百四十二首·其一一八
作者：释广闻
朝代：宋

一升三合，拄杖头边。
万水千山，草鞋跟底。
未言先领，谁家竈里无烟。
撩起便行，是处井中有水。
莫道空来又空去，许多途路不相辜。
偈颂一百四十二首·其一七
作者：释广闻
朝代：宋

说不到处，一句是一句。
行不到处，一步是一步。
行到说到，一状领过。
缺齿老臊胡，嵩山破竈堕。
偈颂一百四十二首·其一三
作者：释广闻
朝代：宋

八月十五，月圆当户。
撩起便行，掀翻露布。
长空云暗雨漫漫，一段光明无着处。
偈颂一百四十二首·其一三七
作者：释广闻
朝代：宋

文殊为众竭力，世尊满口含霜。
千言万语无人会，又逐流鶑过短墙。
偈颂一百四十二首·其一二六
作者：释广闻
朝代：宋

东去西去，脚头脚尾没回互。
南来北来，铁壁银山尽豁开。
拟即失，动即乖。
试看杨岐跨馿，何似玄沙斫牌。
偈颂一百四十二首·其一二四
作者：释广闻
朝代：宋

拨开若耶溪上云，高挂峨嵋峰顶月。
大用不存轨则，瞎人何止一城。
无毫髮间，无前后际。
只今吴越令行，恼乱春风未已。
偈颂一百四十二首·其一五
作者：释广闻
朝代：宋

巢知风，穴知雨。
衲僧未学先知，浄慈不敢相许。
发机须是千钧弩。
偈颂一百四十二首·其一四一
作者：释广闻
朝代：宋

天寒人寒，风动旛动。
与么与么，大难大难。
一二三四五，放待冷来看。
偈颂一百四十二首·其七十四
作者：释广闻
朝代：宋

天平地平，河满井满。临济口门窄，德山棒头短。铁蒺藜，黄金弹。直下来也，急著眼看。
偈颂一百四十二首·其七四
作者：释广闻
朝代：宋

天平地平，河满井满。
临济口门窄，德山棒头短。
铁蒺藜，黄金弹。
直下来也，急着眼看。
偈颂一百四十二首·其三一
作者：释广闻
朝代：宋

未举步前踏着，未开口前道着。
道着踏着，四海浪平，百川潮落。
偈颂一百四十二首·其三十一
作者：释广闻
朝代：宋

未举步前踏著，未开口前道著。道著踏著，四海浪平，百川潮落。
偈颂一百四十二首·其三十四
作者：释广闻
朝代：宋

云从龙，风从虎，圣人作而万物睹。须弥槌，虚空鼓，而以音声为佛事。
偈颂一百四十二首·其三四
作者：释广闻
朝代：宋

云从龙，风从虎，圣人作而万物覩。
须弥槌，虚空鼓，而以音声为佛事。
偈颂一百四十二首·其九一
作者：释广闻
朝代：宋

行罗汉慈，破劫贼故。
行菩萨慈，安众生故。
行如来慈，续慧命故。
行平等慈，又且如何。
岭云海月俱耕徧，拽耙拕犁卒未休。
偈颂一百四十二首·其九三
作者：释广闻
朝代：宋

画龙看头，画蛇看尾。
雪山冷坐六年，此处无金二两。
少林面壁九年，俗人沽酒三升。
向道莫行山下路，果然猿呌断肠声。
偈颂一百四十二首·其九五
作者：释广闻
朝代：宋

坐断天下人舌头，诸佛不知。
捩转天下人鼻孔，达磨不识。
人天俨临，皇帝有勑。
偈颂一百四十二首·其九十一
作者：释广闻
朝代：宋

行罗汉慈，破劫贼故。行菩萨慈，安众生故。行如来慈，续慧命故。行平等慈，又且如何。岭云海月俱耕遍，拽耙拖犁卒未休。
偈颂一百四十二首·其九十三
作者：释广闻
朝代：宋

画龙看头，画蛇看尾。雪山冷坐六年，此处无金二两。少林面壁九年，俗人沽酒三升。向道莫行山下路，果然猿叫断肠声。
偈颂一百四十二首·其九十五
作者：释广闻
朝代：宋

坐断天下人舌头，诸佛不知。捩转天下人鼻孔，达磨不识。人天俨临，皇帝有敕。
偈颂一百四十二首·其二一
作者：释广闻
朝代：宋

大尽小尽，三年一闰。
全提半提，眼上安眉。
有誵讹，没巴鼻。
放过一着，落在第二。
偈颂一百四十二首·其二三
作者：释广闻
朝代：宋

群阴剥尽，一阳来復。
拄杖子随乡入俗，六六不成三十六。
偈颂一百四十二首·其二六
作者：释广闻
朝代：宋

纔有所重，便成窠臼。
山僧只管打开，诸人只管坐断。
暂时安在暗窗前，明日与君重计算。
偈颂一百四十二首·其二十一
作者：释广闻
朝代：宋

大尽小尽，三年一闰。全提半提，眼上安眉。有誵讹，没巴鼻。放过一著，落在第二。
偈颂一百四十二首·其二十三
作者：释广闻
朝代：宋

群阴剥尽，一阳来复。拄杖子随乡入俗，六六不成三十六。
偈颂一百四十二首·其二十六
作者：释广闻
朝代：宋

才有所重，便成窠臼。山僧只管打开，诸人只管坐断。暂时安在暗窗前，明日与君重计算。
偈颂一百四十二首·其五〇
作者：释广闻
朝代：宋

善行无辙迹，善繫无绳缚。
二大老突出本分钳锤，不劳余刃。
丛林后世，追风捕影。
要见古人，远之远矣。
偈颂一百四十二首·其五十
作者：释广闻
朝代：宋

善行无辙迹，善系无绳缚。二大老突出本分钳锤，不劳馀刃。丛林后世，追风捕影。要见古人，远之远矣。
偈颂一百四十二首·其八二
作者：释广闻
朝代：宋

大机圆应，大用现前。
斩新日月，特地干坤，知恩方解报恩。
偈颂一百四十二首·其八六
作者：释广闻
朝代：宋

入山还出山，铁壁復铁壁。
衲僧门下，不消一击。
黄面瞿昙，散宅亡家。
尽大地人，眼横鼻直。
偈颂一百四十二首·其八十二
作者：释广闻
朝代：宋

大机圆应，大用现前。斩新日月，特地乾坤，知恩方解报恩。
偈颂一百四十二首·其八十六
作者：释广闻
朝代：宋

入山还出山，铁壁复铁壁。衲僧门下，不消一击。黄面瞿昙，散宅亡家。尽大地人，眼横鼻直。
偈颂一百四十二首·其八十四
作者：释广闻
朝代：宋

五月五，天中节。尽大地人，无不向门头户底咒土书符。育王门下，身心一如，身外无馀。四明山色开画图。
偈颂一百四十二首·其八四
作者：释广闻
朝代：宋

五月五，天中节。
尽大地人，无不向门头户底呪土书符。
育王门下，身心一如，身外无余。
四明山色开画图。
偈颂一百四十二首·其六五
作者：释广闻
朝代：宋

达磨九年面壁，不敢正眼觑着。
神光三拜而立，至竟何曾踏着。
觑着踏着，彩石渡头看，陈年断贯索。
偈颂一百四十二首·其六十五
作者：释广闻
朝代：宋

达磨九年面壁，不敢正眼觑著。神光三拜而立，至竟何曾踏著。觑著踏著，彩石渡头看，陈年断贯索。
偈颂一百四十二首·其十一
作者：释广闻
朝代：宋

大无外，小无内。南来北来，东倒西擂。不著佛求，不著法求。山中九十日，云外几千年。
偈颂一百四十二首·其十七
作者：释广闻
朝代：宋

说不到处，一句是一句。行不到处，一步是一步。行到说到，一状领过。缺齿老臊胡，嵩山破灶堕。
偈颂一百四十二首·其十三
作者：释广闻
朝代：宋

八月十五，月圆当户。撩起便行，掀翻露布。长空云暗雨漫漫，一段光明无著处。
偈颂一百四十二首·其十五
作者：释广闻
朝代：宋

巢知风，穴知雨。衲僧未学先知，净慈不敢相许。发机须是千钧弩。
偈颂一百四十二首·其四
作者：释广闻
朝代：宋

目前机，向上著。掉臂因行，倾湫倒岳，须弥灯王踏不著。
偈颂一百四十二首·其四
作者：释广闻
朝代：宋

目前机，向上着。
掉臂因行，倾湫倒岳，须弥灯王踏不着。
偈颂一百四十二首·其四七
作者：释广闻
朝代：宋

九旬过半，见成公案。
明眼衲僧，打迭不办。
万寿枣子浑仑吞，打鼓普请诸人看。
看看，睦州担板。
偈颂一百四十二首·其四五
作者：释广闻
朝代：宋

日南长至，第一义谛。
未举先行，讨甚巴鼻。
鮎鱼上竹竿，一日一万里。
偈颂一百四十二首·其四六
作者：释广闻
朝代：宋

十字街头，大圆觉海。
逐色随声，家风落頼。
讨甚西天样子，一任东倒西擂。
偈颂一百四十二首·其四十七
作者：释广闻
朝代：宋

九旬过半，见成公案。明眼衲僧，打叠不办。万寿枣子浑仑吞，打鼓普请诸人看。看看，睦州担板。
偈颂一百四十二首·其四十五
作者：释广闻
朝代：宋

日南长至，第一义谛。未举先行，讨甚巴鼻。鲇鱼上竹竿，一日一万里。
偈颂一百四十二首·其四十六
作者：释广闻
朝代：宋

十字街头，大圆觉海。逐色随声，家风落赖。讨甚西天样子，一任东倒西擂。
偈颂十八首·其一五
作者：释广闻
朝代：宋

看锢{酉喿}，着生铁。
因甚云门心肝五臟，被者僧一搂搂尽。
偈颂十八首·其一八
作者：释广闻
朝代：宋

以蜡人为验，病翼栖芦。
以铁弹子为验，困鳞止泺。
径山不然，一箭双鵰落。
偈颂十八首·其一四
作者：释广闻
朝代：宋

分圆照灯，下炎天雪，活弄南山鼈鼻蛇。
验尽英灵，提得藕丝牵玉象，不存途辙。
只么横身异类行，踏断石桥成两截。
偈颂十八首·其十五
作者：释广闻
朝代：宋

看锢■，著生铁。因甚云门心肝五脏，被者僧一搂搂尽。
偈颂十八首·其十八
作者：释广闻
朝代：宋

以蜡人为验，病翼栖芦。以铁弹子为验，困鳞止泺。径山不然，一箭双雕落。
偈颂十八首·其十四
作者：释广闻
朝代：宋

分圆照灯，下炎天雪，活弄南山鳖鼻蛇。验尽英灵，提得藕丝牵玉象，不存途辙。只么横身异类行，踏断石桥成两截。
出山相赞
作者：释广闻
朝代：宋

逾重城为何事，悟明星自欺谩。试问出山，何似入山。含元殿里，犹觅长安。
出山相赞
作者：释广闻
朝代：宋

逾重城为何事，悟明星自欺谩。
试问出山，何似入山。
含元殿裏，犹觅长安。
四睡图赞
作者：释广闻
朝代：宋

睡时递相枕藉，醒后互相热谩。
笑中有刃，用处多姦。
看来人斑，宁可虎斑。
四睡图赞
作者：释广闻
朝代：宋

睡时递相枕藉，醒后互相热谩。笑中有刃，用处多奸。看来人斑，宁可虎斑。
大川和尚赞
作者：释广闻
朝代：宋

握拳透爪，有临济体裁。
轮珠示人，类大颠风格。
不欲露全身，惯无赃考贼。
十地吞声，二乘动色。
聚一世精神，而用东山暗号。
鼓大地波澜，而疏东涧正脉。
宜乎百川倒流，天下暴白。
如是模写，沧溟一滴。
传金襕，倒剎竿，须是迦叶师兄始得。
大川和尚赞
作者：释广闻
朝代：宋

握拳透爪，有临济体裁。轮珠示人，类大颠风格。不欲露全身，惯无赃考贼。十地吞声，二乘动色。聚一世精神，而用东山暗号。鼓大地波澜，而疏东涧正脉。宜乎百川倒流，天下暴白。如是模写，沧溟一滴。传金襕，倒刹竿，须是迦叶师兄始得。
大慧佛日禅师赞
作者：释广闻
朝代：宋

闻薰风南来时，和赃捉获。向树倒藤枯处，覆水难收。勘破元禅，楪子饤底青虾蟆。脱得圆悟，胸次用底活马骝。横三尺竹篦，气索列祖。翻四河雄辩，贯通九流。薄四海内外，罔不中伤。旷百世上下，其谁与俦。区区作是说者，如一尘之微，又何能重轻乎山丘。
大慧佛日禅师赞
作者：释广闻
朝代：宋

闻熏风南来时，和赃捉获。
向树倒藤枯处，覆水难收。
勘破元禅，楪子饤底青虾蟆。
脱得圆悟，胸次用底活马骝。
横三尺竹篦，气索列祖。
翻四河雄辩，贯通九流。
薄四海内外，罔不中伤。
旷百世上下，其谁与俦。
区区作是说者，如一尘之微，又何能重轻乎山丘。
布袋像赞
作者：释广闻
朝代：宋

牙关咬定，行又行不上。布袋紧靠，放又放不下。知他里许，有甚兜率内院底。十字街头，辽天索价。
布袋像赞
作者：释广闻
朝代：宋

牙关咬定，行又行不上。
布袋紧靠，放又放不下。
知他裏许，有甚兜率内院底。
十字街头，辽天索价。
朝阳赞
作者：释广闻
朝代：宋

摘不断，穿不透。宽作程，急著手。要从破后觅浑崙，当阳拈出谁知有。
朝阳赞
作者：释广闻
朝代：宋

摘不断，穿不透。
宽作程，急着手。
要从破后觅浑崙，当阳拈出谁知有。
水石上相赞
作者：释广闻
朝代：宋

明月下，磐石上。以心中眼，观身外相。六根互用示慈门，无风平地生波浪。月印长江，风号万籁。随流入流，无在不在。百千三昧一毫头，贵价精神贱价卖。
水石上相赞·其一
作者：释广闻
朝代：宋

明月下，盘石上。
以心中眼，观身外相。
六根互用示慈门，无风平地生波浪。
水石上相赞·其一
作者：释广闻
朝代：宋

明月下，磐石上。以心中眼，观身外相。六根互用示慈门，无风平地生波浪。
猪头和尚赞
作者：释广闻
朝代：宋

目前机，背后底。为复神通，为复游戏。直令换尽人眼睛，亦与悬羊卖狗而并案耳。
猪头和尚赞
作者：释广闻
朝代：宋

目前机，背后底。
为復神通，为復游戏。
直令换尽人眼睛，亦与悬羊卖狗而併案耳。
蚬子和尚赞
作者：释广闻
朝代：宋

酒台盘上，和声突出。
钓螺江畔，捞摝得底。
是则是以鰕为目，不妨用活底祖师意。
蚬子和尚赞
作者：释广闻
朝代：宋

酒台盘上，和声突出。钓螺江畔，捞摝得底。是则是以虾为目，不妨用活底祖师意。
血书心经为圆相赞
作者：释广闻
朝代：宋

色何从眼，声不到耳。耳色眼声，血滴滴地。出乎尔，反乎尔，全身不在圈里。
血书心经为圆相赞
作者：释广闻
朝代：宋

色何从眼，声不到耳。
耳色眼声，血滴滴地。
出乎尔，反乎尔，全身不在圈裏。
偈
作者：释建
朝代：宋

兔马有角，牛羊无角。
绝毫绝厘，如山如岳。
针锋上师子翻身，藕窍中大鹏展翼。
等闲突过北俱卢，日月星辰一时黑。
偈二首
作者：释弥光
朝代：宋

梦幻空花，何劳把捉。得失是非，一时放却。一物不将来，两肩担不起。直下便承当，坐在屎窖里。
偈
作者：释彦孜
朝代：宋

若是谛当汉，通身无隔碍。举措绝毫釐，把手出红尘。拨开向上窍，当头劄定，不犯锋棱。转握将来，应用恰好。丝毫不漏，函盖相应。任是诸佛诸祖，觑著寒毛卓竖。
偈
作者：释彦孜
朝代：宋

若是谛当汉，通身无隔碍。
举措绝毫釐，把手出红尘。
拨开向上窍，当头札定，不犯锋棱。
转握将来，应用恰好。
丝毫不漏，函盖相应。
任是诸佛诸祖，觑着寒毛卓竖。
颂古十三首·其一三
作者：释德光
朝代：宋

法出姦生，垛生招箭。
三脚馿子，是谁亲见。
若亲见，释迦老子那咤面。
颂古十三首·其十三
作者：释德光
朝代：宋

法出奸生，垛生招箭。三脚驴子，是谁亲见。若亲见，释迦老子那吒面。
东坡居士赞
作者：释德洪
朝代：宋

家孝友以为乡，塾道德以为基。横忠义之劲气，吐刚方之谈辞。视阎浮其一沤，而寄梦境于儋耳。开胸次之八荒，而露幻影如蛾眉，此其大凡也。属熙丰之勃兴，追舜禹之有为。常一出而事误，则袖手悠然而去之。如凤如麟，而瑞冠一世。非雷非霆，而名震四夷。造禆贩之中伤，嗟妒忌之何知。方其茹拳而微醉，以翰墨为娱嬉。则倒用祖师之印，檄万古而疾驰。如河汉之流，无有穷极。如烟云之出，无有定姿。欲录之以藏，则惧六丁之窃取。要当以日月为字，而天为碑。可乎。
东坡居士赞
作者：释德洪
朝代：宋

家孝友以为乡，塾道德以为基。
横忠义之劲气，吐刚方之谈辞。
视阎浮其一沤，而寄梦境于儋耳。
开胸次之八荒，而露幻影如蛾眉，此其大凡也。
属熙丰之勃兴，追舜禹之有为。
常一出而事悞，则袖手悠然而去之。
如凤如麟，而瑞冠一世。
非雷非霆，而名震四夷。
造禆贩之中伤，嗟妒忌之何知。
方其茹拳而微醉，以翰墨为娱嬉。
则倒用祖师之印，檄万古而疾驰。
如河汉之流，无有穷极。
如烟云之出，无有定姿。
欲录之以藏，则惧六丁之窃取。
要当以日月为字，而天为碑。
可乎。
临平慧禅师赞二首
作者：释德洪
朝代：宋

钉空露痕迹，补云留罅隙。目机铢两中，思虑所不及。象王卓立回旋，师子翻身跳踯。眼光常盖人天，对面识与不识。识则火外有热，不识则水中无湿。劈破云门一字关，个中乾燥如琼液。叻气秋腴雪，秀目椹口。其骨临济，其髓雪窦。袖手俨然，不落渗漏。一千龙象之冠，七世云门之后。君看一句当机，笑中脱略窠臼。
临平慧禅师赞二首·其一
作者：释德洪
朝代：宋

钉空露痕迹，补云留罅隙。
目机铢两中，思虑所不及。
象王卓立回旋，师子翻身跳踯。
眼光常盖人天，对面识与不识。
识则火外有热，不识则水中无湿。
劈破云门一字关，个中干燥如琼液。
临平慧禅师赞二首·其一
作者：释德洪
朝代：宋

钉空露痕迹，补云留罅隙。目机铢两中，思虑所不及。象王卓立回旋，师子翻身跳踯。眼光常盖人天，对面识与不识。识则火外有热，不识则水中无湿。劈破云门一字关，个中乾燥如琼液。
临平慧禅师赞二首·其二
作者：释德洪
朝代：宋

叻气秋腴雪，秀目椹口。其骨临济，其髓雪窦。袖手俨然，不落渗漏。一千龙象之冠，七世云门之后。君看一句当机，笑中脱略窠臼。
临平慧禅师赞二首·其二
作者：释德洪
朝代：宋

㘞气秋腴雪，秀目椹口。
其骨临济，其髄雪窦。
袖手俨然，不落渗漏。
一千龙象之冠，七世云门之后。
君看一句当机，笑中脱略窠臼。
云庵和尚赞三首
作者：释德洪
朝代：宋

于自住境，见与见缘。如梦能所，如蜜中边。帷具正眼，入此三昧。如妙莲华，出缘生海。祖师活意，如来密机。成就众生，如鹍鹏飞。使其自化，不由他悟。秀出丛林，光于佛祖。趋灭陕右，诞生江南。暗中五色，天下云庵。槁容而毳衣，殆不逾于中人。而于祖道颠危之秋，勃然而中兴。知我亦何幸，自幼及壮。出入其户庭，俯仰其藩篱。而其道德之精华，未能略窥其毫微。譬如戴天履地于终日，而其高明深厚所不能知。惟闻孔子之殁一百年而生孟子，释迦之寂二千岁而有禅师。拜手稽首，堂堂乎三界之依者耶。三玄铨量，设选佛科。邪师坏之，付授外讹。以陷虎机，击其颓波。不动声气，怖走天魔。
云盖生日三月初七报慈僧持真求赞
作者：释德洪
朝代：宋

平生脊骨，生铁铸就。关门理锄，揎起两手。禅者见之，立不敢久。问未及答，已欲返走。如老黄龙机锋，如英邵武□叟。如雪峰之崄，如百丈之寿。末后报慈寺中，笑中打个筋斗。试问是何宗旨，代云合取狗口。
云盖生日三月初七报慈僧持真求赞
作者：释德洪
朝代：宋

平生脊骨，生铁铸就。
关门理鉏，揎起两手。
禅者见之，立不敢久。
问未及答，已欲返走。
如老黄龙机锋，如英邵武□叟。
如雪峰之崄，如百丈之寿。
末后报慈寺中，笑中打箇筋斗。
试问是何宗旨，代云合取狗口。
余游钟山宿石佛峰下因上人自归宗来赠之六首
作者：释德洪
朝代：宋

曾共故山寒食，忽惊庐岳重阳。想见洞庭橘柚，累垂又出青黄。世议嗟嗟迫隘，白头相视如新。只有渊明似我，逢人故面成亲。君住青鸾溪上，我留石佛峰前。捉手粲然一笑，秋容□更撑天。却度来时危径，断崖落照孤烟。分手更无可奈，相看只有凄然。已是浮云身世，更馀一钵生涯。是处青山可老，何妨乘兴为家。西风夜吹客梦，霜清更入钟山。且作跳鱼纵壑，会看倦鸟知还。
偈三首
作者：释德洪
朝代：宋

出定只消弹指，佛法岂用工夫。我今要用便用，不管罔明文殊。灵云一见不再见，红白枝枝不着花。叵耐钓鱼船上客，却来平地摝鱼虾。不知即问，不见即讨。圆满现前，何须更道。维坚密身，生死病老。面前塔子，不可推倒。
偈四首
作者：释德洪
朝代：宋

举手炷香，而供养佛。其心自知，应念获福。举手操刀，恣行杀戮。其心自知，死入地狱。或杀或供，一手之功。云何业报，罪福不同。皆自横计，有如是事。是故从来，枉沈生死。雷长芭蕉，铁转磁石。俱无作者，而有是力。心不取境，境亦自寂。故如来藏，不许有识。天下心知不可藏，纷纷嗅迹但寻香。端能百尺竿头步，始见林梢挂角羊。凉温远近转增疑，不答当渠痛处锥。当逐小儿争未已，仲尼何独古难知。马祖有伴则来，彭公死时即道。睡里虱子咬人，信手摸得革蚤。
十二时偈
作者：释德洪
朝代：宋

吾活计，无可观。但日日，长一般。夜半子，困如死。被虱咬，动脚指。鸡鸣丑，粥鱼吼。忙繫裙，寻袜纽。平旦寅，忽欠伸。两眉棱，重千斤。日出卯，自搅炒。眼诵经，口相拗。食时辰，齿生津。输肚皮，亏口唇。禺中巳，眼前事。看见亲，说不似。日南午，衣自补。忽穿针，全体露。日昳未，方破睡。洗开面，摸着鼻。晡时申，最天真。顺便喜，逆便瞋。日入酉，壁挂口。镜中空，日中斗。黄昏戍，作用密。眼开阖，乌崒律。人定亥，说便会。法身眠，无被盖。坐成丛，行作队。活鱍鱍，无障碍。若动着，赤肉艾。本无一事可营为，大家相聚吃茎菜。
十二时偈
作者：释德洪
朝代：宋

吾活计，无可观。
但日日，长一般。
夜半子，困如死。
被虱咬，动脚指。
鸡鸣丑，粥鱼吼。
忙繋裙，寻韈纽。
平旦寅，忽欠伸。
两眉棱，重千斤。
日出卯，自搅炒。
眼诵经，口相拗。
食时辰，齿生津。
输肚皮，亏口唇。
禺中巳，眼前事。
看见亲，说不似。
日南午，衣自补。
忽穿针，全体露。
日昳未，方破睡。
洗开面，摸着鼻。
晡时申，最天真。
顺便喜，逆便瞋。
日入酉，壁挂口。
镜中空，日中斗。
黄昏戍，作用密。
眼开阖，乌崒律。
人定亥，说便会。
法身眠，无被盖。
坐成丛，行作队。
活鱍鱍，无障碍。
若动着，赤肉艾。
本无一事可营为，大家相聚吃茎菜。
华严居士赞
作者：释德洪
朝代：宋

遍界难藏，而应缘震旦。通身是眼，而现形宰官。粲如景星，矫如翔鸾。贩夫灶妇，欣闻悦观。医国法门，笔端三昧。奋迅出入，游戏自在。居然不容，世议迫隘。梦游海南，御风骑气。觉来浙东，有口如耳。且置是事，聊观其一。戏以称性印，印毛印海。光生佛僧，沮却魔外。惟我可与此道人游乎大华严毗卢法界也。
华严居士赞
作者：释德洪
朝代：宋

徧界难藏，而应缘震旦。
通身是眼，而现形宰官。
粲如景星，矫如翔鸾。
贩夫竈妇，欣闻悦观。
医国法门，笔端三昧。
奋迅出入，游戏自在。
居然不容，世议迫隘。
梦游海南，御风骑气。
觉来浙东，有口如耳。
且置是事，聊观其一。
戏以称性印，印毛印海。
光生佛僧，沮却魔外。
惟我可与此道人游乎大华严毗卢法界也。
南安岩主定光古佛木刻像赞
作者：释德洪
朝代：宋

秦时𨍏轹，如刀口希。
廓然见前，石火莫追。
法于是中，不着思惟。
举既不顾，咦之而往。
天中函盖，目机铢两。
久雨不晴，清机历掌。
孰传其要，绝尘逸羣。
深明二子，详豁诸孙。
维定光佛，出豁之门。
以真如用，使令万象。
反易黠鲁，縦夺雨旸。
洗痴暗目，回颠倒想。
示汝语言，一切智畏。
如月入水，如风行空。
无所妨碍，赠以之中。
又復怜汝，□□未识。
方其死时，谓是生日。
如光照珠，如甜说蜜。
南安岩主定光古佛木刻像赞
作者：释德洪
朝代：宋

秦时？轹，如刀口希。廓然见前，石火莫追。法于是中，不著思惟。举既不顾，咦之而往。天中函盖，目机铢两。久雨不晴，清机历掌。孰传其要，绝尘逸群。深明二子，详豁诸孙。维定光佛，出豁之门。以真如用，使令万象。反易黠鲁，纵夺雨旸。洗痴暗目，回颠倒想。示汝语言，一切智畏。如月入水，如风行空。无所妨碍，赠以之中。又复怜汝，□□未识。方其死时，谓是生日。如光照珠，如甜说蜜。
周达道通判赞
作者：释德洪
朝代：宋

韵出缙绅，秀见眉须。矫绛阙之风度，宜玉堂之步趋。有人所尽有，无人所当无。而乃袖补衮之手，而弄云泉以自娱也。余安能探其归宿，独见于皮肤。盖神于酌古，僻于誉书。求于古人，则谢幼舆王子敬之徒欤。
周达道通判赞
作者：释德洪
朝代：宋

韵出缙绅，秀见眉鬚。
矫绛阙之风度，宜玉堂之步趋。
有人所尽有，无人所当无。
而乃袖补衮之手，而弄云泉以自娱也。
余安能探其归宿，独见于皮肤。
盖神于酌古，僻于誉书。
求于古人，则谢幼舆王子敬之徒欤。
四偈
作者：释德洪
朝代：宋

妒忌之火，焚烧善根。增恶果报，坏好名闻。以著我故，见慢增胜。瞋所盖缠，心不清净。大则坏国，小则杀身。从古至今，数如沙尘。既会爱憎，当衣慈忍。如是进者，名真随顺。见胜进者，心生嫉妒。以苾刍相，包蛇虺怒。不敢以身，而先天下。三人同行，必有师者。孔老之圣，行已如此。奈何怀瞋，而称释子。子以缘差，我故痛告。尽世间心，乃可学道。瞋恚现行时，无明所迷醉。不知自之失，但见他人是。如人在暗处，见外不见里。大哉圣人学，事事必求己。曹溪传祖位，夜舂先屈身。童子诵句偈，乃称曰上人。南山證果位，天神常伏膺。自以本持律，不敢称大乘。
夏日睡起步至新丰亭观云庵墨妙与僧坐松下作五诗明日阿振试沐华矮笺请录之因序焉五月十六日大热亭上忽雨如翻盆枕书而寝乃觉日向夕隔墻荷气俱风而至卧见窗间远峰点点可数为之诗曰
作者：释德洪
朝代：宋

疏牖慵自分山翠，矮墻不隔荷香。
睡美不知雨过，觉来一有微凉。
妙高仁禅师赞
作者：释德洪
朝代：宋

春风入其肺肝，秋色潄其毛骨。
名飞缙绅之间，身卧云泉之窟。
岳顶凤之真子，僧中龙之的孙。
吹彻风前无孔笛，露香和月落纷纷。
妙高仁禅师赞
作者：释德洪
朝代：宋

春风入其肺肝，秋色漱其毛骨。名飞缙绅之间，身卧云泉之窟。岳顶凤之真子，僧中龙之的孙。吹彻风前无孔笛，露香和月落纷纷。
寂音自赞四首
作者：释德洪
朝代：宋

窜朱崖军而生，还遭黄茆瘴而复活。陷于采石而不死，囚于并门而自脱。夜行有披袖神光，露卧醉压糟醇浊。魔外熟视之无如之何，佛祖不得已与之酬酢。两眼入鬓头髼松，手中木蛇毒如药。三玄纲宗，壁立崔嵬。攀缘路绝，热恼心灰。如化鲲鹏，不借风雷。盖自化耳，宁有法哉。汾阳此秘，寂音揭开。手提大千，毫端往来。不似成背，似其成触。随汝颠倒，直中有曲。抛在言前剔鹘崙，拟议令渠总灭门。平生活计无窖子，真是汾阳五世孙。随缘放旷，索尔虚闲。未埋白骨，且看青山。
寄巽中三首
作者：释德洪
朝代：宋

屋角早梅开遍，墙阴残雪消迟。帘卷一场春梦，窗含满眼新诗。文章风行水上，岁月舟藏壑中。自怪顶明玉钵，人疑笔梦春红。舅相决予十□，尘埃羡子清闲。孤坐定非禅病，剃头犹有诗斑。
山谷老人赞
作者：释德洪
朝代：宋

盖九州以醉眼，而其气如神。藻万物以妙语，而应手生春。排黄龙之三关，则凡圣之情不敢呵止。竖宝觉之一拳，则背触之意不立鲜陈。世波虽怒，而难移砥柱之操。诗名虽富，而不救卓锥之贫。情如维摩诘，而欠散花之天女。心如赤头璨，而著折角之幅巾。岂平章佛法之宰相，乃檀越丛林之韵人也耶。
山谷老人赞
作者：释德洪
朝代：宋

盖九州以醉眼，而其气如神。
藻万物以妙语，而应手生春。
排黄龙之三关，则凡圣之情不敢呵止。
竖宝觉之一拳，则背触之意不立鲜陈。
世波虽怒，而难移砥柱之操。
诗名虽富，而不救卓锥之贫。
情如维摩诘，而欠散花之天女。
心如赤头璨，而着折角之幅巾。
岂平章佛法之宰相，乃檀越丛林之韵人也耶。
李道夫真赞
作者：释德洪
朝代：宋

眼盖九州，韵高一世。
俨玉山富贵之豪，洗士林寒乞之气。
挫万化于笔端，置八荒于胸次。
迈往不屑，不可犯干。
意轻邴吉，情追谢安。
轩特秀发，乃尔秃巾椹褐。
婆娑步趋，合在玉堂金銮。
山泽不可窥测，所以纳垢污。
麒麟不可繫羁，所以异犬羊。
正恐横风月之笛，披云锦之裳。
骑元气之背，而游无何有之乡。
李道夫真赞
作者：释德洪
朝代：宋

眼盖九州，韵高一世。俨玉山富贵之豪，洗士林寒乞之气。挫万化于笔端，置八荒于胸次。迈往不屑，不可犯干。意轻邴吉，情追谢安。轩特秀发，乃尔秃巾椹褐。婆娑步趋，合在玉堂金銮。山泽不可窥测，所以纳垢污。麒麟不可系羁，所以异犬羊。正恐横风月之笛，披云锦之裳。骑元气之背，而游无何有之乡。
梦蝶居士赞二首
作者：释德洪
朝代：宋

俯看人世，一沤起灭。失脚来游，梦入蚁穴。前身后身，独临两境。左右见之，不杂其影。眉目秀发，嫩木含春。风度凝远，霁月洗云。叶屋花房，玉堂金宇。我视睨睨，渠方栩栩。余观此老，神光浑圆，道骨粹刚。唾零功名，眼盖侯王。何为须发沧浪，被此朝章乎。岂非如茅容杀鸡，毛义捧檄。但欲致慈母之一笑，安知有佳客之在旁也。所以袖补天之妙手，秘医国之奇方。独游戏于富贵，如蝶栖宿于花房。占百年之闲适，寄一梦于幽香。千花百卉，金马玉堂。丽风日之醇酽，遍雨露之恩光。遥增击而栩栩，亦何异一丘一壑之相羊耶。
梦蝶居士赞二首·其二
作者：释德洪
朝代：宋

余观此老，神光浑圆，道骨粹刚。
唾零功名，眼盖侯王。
何为鬚髪沧浪，被此朝章乎。
岂非如茅容杀鸡，毛义捧檄。
但欲致慈母之一笑，安知有佳客之在旁也。
所以袖补天之妙手，秘医国之奇方。
独游戏于富贵，如蝶栖宿于花房。
占百年之闲适，寄一梦于幽香。
千花百卉，金马玉堂。
丽风日之醇酽，徧雨露之恩光。
遥增击而栩栩，亦何异一丘一壑之相羊耶。
梦蝶居士赞二首·其二
作者：释德洪
朝代：宋

余观此老，神光浑圆，道骨粹刚。唾零功名，眼盖侯王。何为须发沧浪，被此朝章乎。岂非如茅容杀鸡，毛义捧檄。但欲致慈母之一笑，安知有佳客之在旁也。所以袖补天之妙手，秘医国之奇方。独游戏于富贵，如蝶栖宿于花房。占百年之闲适，寄一梦于幽香。千花百卉，金马玉堂。丽风日之醇酽，遍雨露之恩光。遥增击而栩栩，亦何异一丘一壑之相羊耶。
毛季子赞
作者：释德洪
朝代：宋

季子逸群，矫难控御。迹寄黄尘，名在紫府。观此风鉴，无以为喻。但见其清却梅林之风，秀等兰丛之露。妙文章之吐凤，视功名其破釜。我欲醉袖之旁，更画凌波之女。使其他日归道山，渡弱水，而骖风驭。
毛季子赞
作者：释德洪
朝代：宋

季子逸羣，矫难控御。
迹寄黄尘，名在紫府。
观此风鑑，无以为喻。
但见其清却梅林之风，秀等兰丛之露。
妙文章之吐凤，视功名其破釡。
我欲醉袖之旁，更画凌波之女。
使其他日归道山，渡弱水，而骖风驭。
毛氏所蓄岩主赞
作者：释德洪
朝代：宋

此像为谁，天中之尊。
道传云门，为四世孙。
白帽蒙首，鬚髯绕頬。
见之清凉，洗烦恼热。
以偈为檄，指撝造化。
诗乃办两，出于咄嗟。
以境惟心，往復无间。
是故死时，亦生之旦。
怒猊乳虎，亦生敬虔。
何以致之，真慈则然。
南率古□，形如侧磬。
稽首定光，千江月影。
毛氏所蓄岩主赞
作者：释德洪
朝代：宋

此像为谁，天中之尊。道传云门，为四世孙。白帽蒙首，须髯绕颊。见之清凉，洗烦恼热。以偈为檄，指撝造化。诗乃办两，出于咄嗟。以境惟心，往复无间。是故死时，亦生之旦。怒猊乳虎，亦生敬虔。何以致之，真慈则然。南率古□，形如侧磬。稽首定光，千江月影。
潘延之赞
作者：释德洪
朝代：宋

毗卢无生之藏，震旦有道之器。谈妙义借身为舌，擎大千以手为地。机锋不减庞蕴，而解文字禅。行藏大类孺子，而值休明世。舒王强之而不可，神考致之而不起。此天下士大夫所共闻，然公岂止于是而已乎。
潘延之赞
作者：释德洪
朝代：宋

毗卢无生之藏，震旦有道之器。
谈妙义借身为舌，擎大千以手为地。
机锋不减庞藴，而解文字禅。
行藏大类孺子，而值休明世。
舒王强之而不可，神考致之而不起。
此天下士大夫所共闻，然公岂止于是而已乎。
潜庵源禅师真赞一首
作者：释德洪
朝代：宋

十年积翠侍立，学得眼横鼻直。
平生气压丛林，问着左科背听。
一庵深藏霹雳，舌从教万象自分说。
百非四句无处蹲，孤风照人众星月。
潜庵源禅师真赞一首
作者：释德洪
朝代：宋

十年积翠侍立，学得眼横鼻直。平生气压丛林，问著左科背听。一庵深藏霹雳，舌从教万象自分说。百非四句无处蹲，孤风照人众星月。
灵源清禅师赞五首·其五
作者：释德洪
朝代：宋

披衣肯来，奔百川而地喘。
袖手归去，碧一天而电收。
闭门无个事，兀坐青两眸。
喝月倒行前日令，呼山入坐上帘鈎。
灵源清禅师赞五首·其五
作者：释德洪
朝代：宋

披衣肯来，奔百川而地喘。袖手归去，碧一天而电收。闭门无个事，兀坐青两眸。喝月倒行前日令，呼山入坐上帘钩。
王宏道舍人赞
作者：释德洪
朝代：宋

翛然无累之神，见此有道之器。
韵收一代之风流，骨含奕世之富贵。
节临事而不夺，貌甚威而常喜。
方其少壮，则酒阑说剑。
横槊赋诗，名动塞垒。
及其倦也，则浮沅湘。
上衡霍，尽室行于山水。
至于醉心翰墨，倾倒肺怀，则有王右辖、吴武陵之风味。
驰至金城，而忠款乃着。
罢归玉关，而功名自至者。
皆非壮岁，庸讵知此老人独不如是乎。
王宏道舍人赞
作者：释德洪
朝代：宋

翛然无累之神，见此有道之器。韵收一代之风流，骨含奕世之富贵。节临事而不夺，貌甚威而常喜。方其少壮，则酒阑说剑。横槊赋诗，名动塞垒。及其倦也，则浮沅湘。上衡霍，尽室行于山水。至于醉心翰墨，倾倒肺怀，则有王右辖、吴武陵之风味。驰至金城，而忠款乃著。罢归玉关，而功名自至者。皆非壮岁，庸讵知此老人独不如是乎。
翠岩真禅师真赞
作者：释德洪
朝代：宋

我方泾渭同流，笑中软顽滑头。为君人境俱夺，闹里白拈巧偷。如水洗水，相楼打楼。从来脱略无窠臼，接得南泉嗣赵州。
翠岩真禅师真赞
作者：释德洪
朝代：宋

我方泾渭同流，笑中软顽滑头。
为君人境俱夺，闹裏白拈巧偷。
如水洗水，相楼打楼。
从来脱略无窠臼，接得南泉嗣赵州。
送亲上人乞食三首·其一
作者：释德洪
朝代：宋

荆簪女，工采桑。画鸦女，衣罗纨。赤脚人，趁兔鹿。著靴人，饱食肉。百丈出家不害痴，一日不作一日饥。后生十指不点水，得便宜是落便宜。亲禅学道不檐板，自然公办私亦办。新年持钵走衡湘，要令一众毛孔香。
送亲上人乞食三首·其一
作者：释德洪
朝代：宋

荆簪女，工采桑。
画鸦女，衣罗纨。
赤脚人，趁兔鹿。
着靴人，饱食肉。
百丈出家不害痴，一日不作一日饥。
后生十指不点水，得便宜是落便宜。
亲禅学道不檐板，自然公办私亦办。
新年持钵走衡湘，要令一众毛孔香。
送亲上人乞食三首·其二
作者：释德洪
朝代：宋

虽应锋机，不是语句。
鸭寒下水，鸡寒上树。
不妨办众，推究自己。
一手摸鱼，一手戽水。
推开三玄玉鏁，揩拭同真十智。
要知天下南台，口含三十六齿。
夜归候门立地笑，眼脑痴憨肚裏峭。
缘来点铁成金法，白揣与人人不要。
送亲上人乞食三首·其二
作者：释德洪
朝代：宋

虽应锋机，不是语句。鸭寒下水，鸡寒上树。不妨办众，推究自己。一手摸鱼，一手戽水。推开三玄玉锁，揩拭同真十智。要知天下南台，口含三十六齿。夜归候门立地笑，眼脑痴憨肚里峭。缘来点铁成金法，白揣与人人不要。
郄子中赞
作者：释德洪
朝代：宋

师黄叔度以筑太平之基，追韩退之以策翰墨之勋。
故语妙如其浑厚，论高如其精神。
超然挺特，华裾逸羣。
富贵之气已如透花之春色，功名之志又如欲雨之层云。
秃巾折角，置之岩石亦不以为屈。
长剑拄颐，图之凌烟亦不以为伸。
盖虚以阅世，不可得而疏亲也耶。
郤子中赞
作者：释德洪
朝代：宋

师黄叔度以筑太平之基，追韩退之以策翰墨之勋。故语妙如其浑厚，论高如其精神。超然挺特，华裾逸群。富贵之气已如透花之春色，功名之志又如欲雨之层云。秃巾折角，置之岩石亦不以为屈。长剑拄颐，图之凌烟亦不以为伸。盖虚以阅世，不可得而疏亲也耶。
释迦出山画像赞
作者：释德洪
朝代：宋

徧大海味，具于一滴。
尽法界身，足于纤埃。
伫思则灯王之座不能入毗耶之室，敛念则弥勒之门弹指即开。
惟我鼻祖，释迦和尚。
初出雪山，即示此像。
以百千亿微尘数身，九十七大人之相。
顿入毫端三昧，而幻此一幅之上。
垂手跣足，顶螺颔丝。
超然静深，出三界痴。
如浩荡春寄于纤枝，如清凉月印于盆池。
镂冰琢雪，我作赞词。
关空锁梦夫，子其牢蓄之。
释迦出山画像赞
作者：释德洪
朝代：宋

遍大海味，具于一滴。尽法界身，足于纤埃。伫思则灯王之座不能入毗耶之室，敛念则弥勒之门弹指即开。惟我鼻祖，释迦和尚。初出雪山，即示此像。以百千亿微尘数身，九十七大人之相。顿入毫端三昧，而幻此一幅之上。垂手跣足，顶螺颔丝。超然静深，出三界痴。如浩荡春寄于纤枝，如清凉月印于盆池。镂冰琢雪，我作赞词。关空锁梦夫，子其牢蓄之。
韩廉使奉御赞
作者：释德洪
朝代：宋

幅巾椹衣，杳然深靖。
坐藓石床，横玉麈柄。
松声度曲，笑作风听。
是故有琴，絃索不整。
人徒见其神和气平，頽然委顺。
至于垂绅正笏，守法奉命。
则活人之色严毅劲正，特不受富贵所吞，而有山林之韵。
究其心胸，山包海容。
表裏不隔，八窗玲珑。
盖游戏人间之出世，扶持洞上之宗风者也。
韩廉使奉御赞
作者：释德洪
朝代：宋

幅巾椹衣，杳然深靖。坐藓石床，横玉麈柄。松声度曲，笑作风听。是故有琴，弦索不整。人徒见其神和气平，颓然委顺。至于垂绅正笏，守法奉命。则活人之色严毅劲正，特不受富贵所吞，而有山林之韵。究其心胸，山包海容。表里不隔，八窗玲珑。盖游戏人间之出世，扶持洞上之宗风者也。
香城瑛禅师赞
作者：释德洪
朝代：宋

黄龙三关，初岂拒人。见者伫思，剩却法身。祐公掉臂直去，悦公追之绝尘。维瑛实两公之后，观其满腹精神。木床足折，续之以薪。则三十年后，当令天下闻之甚富，见之甚贫也。
香城瑛禅师赞
作者：释德洪
朝代：宋

黄龙三关，初岂拒人。
见者伫思，剩却法身。
佑公掉臂直去，悦公追之绝尘。
维瑛实两公之后，观其满腹精神。
木床足折，续之以薪。
则三十年后，当令天下闻之甚富，见之甚贫也。
东林彻长老请赞
作者：释心月
朝代：宋

寒浦先零之姿，古岩后凋之操。
雪满颠一味寒酸，云半肩十分枯槁。
任缘去住也，随处有余。
信手拈来也，用时恰好。
虽云理绝思惟，其柰事关怀抱。
倚天长剑用还磨，分付明岩彻长老。
东林彻长老请赞
作者：释心月
朝代：宋

寒浦先零之姿，古岩后凋之操。雪满颠一味寒酸，云半肩十分枯槁。任缘去住也，随处有馀。信手拈来也，用时恰好。虽云理绝思惟，其柰事关怀抱。倚天长剑用还磨，分付明岩彻长老。
丰干寒拾赞·其七
作者：释心月
朝代：宋

对面抚掌，两镜相照。
双磵与五峰，冷地齐失笑。
唤作普贤还料掉。
丰干寒拾赞·其七
作者：释心月
朝代：宋

对面抚掌，两镜相照。双涧与五峰，冷地齐失笑。唤作普贤还料掉。
丰干寒拾赞·其三
作者：释心月
朝代：宋

道兮无贫，德兮有邻。
五峰双磵，谁主谁宾。
相靠而睡也，象王回顾。
相呼而笑也，狮子嚬呻。
噫，不省这箇意，修行徒苦辛。
丰干寒拾赞·其三
作者：释心月
朝代：宋

道兮无贫，德兮有邻。五峰双涧，谁主谁宾。相靠而睡也，象王回顾。相呼而笑也，狮子嚬呻。噫，不省这个意，修行徒苦辛。
丰干寒拾赞·其四
作者：释心月
朝代：宋

双涧底，五峰前。块石上，磨松烟。多无一两字，少有三百篇，明明此意落谁边。
丰干寒拾赞·其四
作者：释心月
朝代：宋

双磵底，五峰前。
块石上，磨松烟。
多无一两字，少有三百篇，明明此意落谁边。
偈颂一百五十首
作者：释心月
朝代：宋

以大圆觉，为我伽蓝。
过去诸佛罪不重料，见在菩萨理无曲断。
未来学人，咄，
切忌草里辊。
偈颂一百五十首·其一
作者：释心月
朝代：宋

寰中天子敕，塞外将军令。佛祖出头，也须乞命。今日合作么生，将逐符行。
偈颂一百五十首·其一
作者：释心月
朝代：宋

寰中天子勑，塞外将军令。
佛祖出头，也须乞命。
今日合作么生，将逐符行。
偈颂一百五十首·其一〇
作者：释心月
朝代：宋

上刀山，攀剑树。
双暗双明，裂开捻聚。
倒跨杨岐三脚馿，踢断岩头末后句。
谁是其人，目前荐取。
偈颂一百五十首·其一〇一
作者：释心月
朝代：宋

天高地迥，海阔山遥。秋风袭衣，拄杖？跳。
偈颂一百五十首·其一一
作者：释心月
朝代：宋

一即三，三即一。
剩则不足，少则有余。
相续得去底，道将一句来。
七十三，八十四。
偈颂一百五十首·其一三五
作者：释心月
朝代：宋

我有一语，在在处处。
提起分开，放下捏聚。
两手持来，一手分付。
江西曾有言，以此箇为主。
偈颂一百五十首·其一三六
作者：释心月
朝代：宋

八月初一，好箇消息。
积雨报初晴，新凉生八极。
禾稻满田畴，催人早收拾。
一颗颗，一粒粒。
宜爱惜，莫教遍地成狼籍。
直待去年今年，官租私租，一时还毕。
不妨一饱忘百饥，鼓腹讴歌度残日。
偈颂一百五十首·其一二〇
作者：释心月
朝代：宋

眼中物，物中眼。
雪峰辊三箇毯，睦州担一片板。
偈颂一百五十首·其一二五
作者：释心月
朝代：宋

作么生，是什么。
狮子当门，猛虎据坐。
千人万人，一箇半箇。
石火电光中，掣断黄金锁，拟议依然还蹉过。
偈颂一百五十首·其一五
作者：释心月
朝代：宋

九旬禁足，三月护生。
护生须杀，禁足须行。
云收天迥，雨过山青。
出门句裏入门句，鼻直眼横眉亦横。
偈颂一百五十首·其一八
作者：释心月
朝代：宋

打圆相，女人拜。
老杨岐，偏捏怪，依稀兔子吃牛奶。
今日熏香瀹盏茶，岂是贫人思旧债。
偈颂一百五十首·其七八
作者：释心月
朝代：宋

说时默，默时说。
处处投机，门门合辙，正是虚空裏钉橛。
偈颂一百五十首·其七十八
作者：释心月
朝代：宋

说时默，默时说。处处投机，门门合辙，正是虚空里钉橛。
偈颂一百五十首·其三一
作者：释心月
朝代：宋

去年今年，八月九月。
一树两树，丹桂离披。
三枝四枝，黄花漏泄。
于斯见面不相逢，于斯相逢復相别。
老丰干心未歇，骑箇无齿大虫，只管见人饶舌。
阿呵呵，南北东西，一团生铁。
偈颂一百五十首·其三三
作者：释心月
朝代：宋

以大圆觉，为我伽蓝。
过去诸佛罪不重科，见在菩萨理无曲断。
未来学人，咄，切忌草裏辊。
偈颂一百五十首·其三十一
作者：释心月
朝代：宋

去年今年，八月九月。一树两树，丹桂离披。三枝四枝，黄花漏泄。于斯见面不相逢，于斯相逢复相别。老丰干心未歇，骑个无齿大虫，只管见人饶舌。阿呵呵，南北东西，一团生铁。
偈颂一百五十首·其三十三
作者：释心月
朝代：宋

以大圆觉，为我伽蓝。过去诸佛罪不重科，见在菩萨理无曲断。未来学人，咄，切忌草里辊。
偈颂一百五十首·其九三
作者：释心月
朝代：宋

一句子，有时坐断干坤笼罩今古，有时风高月冷海晏河清，有时变化晦明兴云致雨。
今日总抛向面前，切不得世谛流布。
偈颂一百五十首·其九九
作者：释心月
朝代：宋

知之而行，见之而止，对面白云千万里。
言中定旨，语外明宗，一重一重復一重。
斯门寂寂无关锁，清坐不知谁与同。
偈颂一百五十首·其九十三
作者：释心月
朝代：宋

一句子，有时坐断乾坤笼罩今古，有时风高月冷海晏河清，有时变化晦明兴云致雨。今日总抛向面前，切不得世谛流布。
偈颂一百五十首·其九十九
作者：释心月
朝代：宋

知之而行，见之而止，对面白云千万里。言中定旨，语外明宗，一重一重复一重。斯门寂寂无关锁，清坐不知谁与同。
偈颂一百五十首·其二
作者：释心月
朝代：宋

披牯牛皮，辊瞎馿队。
带水拖泥，东倒西㹠。
黄梅七百无人会。
偈颂一百五十首·其二
作者：释心月
朝代：宋

披牯牛皮，辊瞎驴队。带水拖泥，东倒西㹠。黄梅七百无人会。
偈颂一百五十首·其二七
作者：释心月
朝代：宋

九十日安居，二千年圣制。
念念三世十方，步步十方三世。
何如闹市裏保寿面目全露，肉案头盘山自心密契。
使府近有指挥，不许攀条援例。
偈颂一百五十首·其二九
作者：释心月
朝代：宋

散夏余五日，那事稳也未。
争似长汀子，低头打觉睡。
不管你金乌东昇，玉兔西坠。
生死到来，甚处回避。
低声低声，墙壁有耳。
偈颂一百五十首·其二二
作者：释心月
朝代：宋

六阴剥，一阳復。
寒谷交肩，春容可掬。
少室山高难措足，断絃须是鸾胶续。
偈颂一百五十首·其二十七
作者：释心月
朝代：宋

九十日安居，二千年圣制。念念三世十方，步步十方三世。何如闹市里保寿面目全露，肉案头盘山自心密契。使府近有指挥，不许攀条援例。
偈颂一百五十首·其二十九
作者：释心月
朝代：宋

散夏馀五日，那事稳也未。争似长汀子，低头打觉睡。不管你金乌东升，玉兔西坠。生死到来，甚处回避。低声低声，墙壁有耳。
偈颂一百五十首·其二十二
作者：释心月
朝代：宋

六阴剥，一阳复。寒谷交肩，春容可掬。少室山高难措足，断弦须是鸾胶续。
偈颂一百五十首·其五七
作者：释心月
朝代：宋

鳞皴拄杖子，非长亦非短。
东行西行处十分着力，归家稳坐时一味不管。
着力处是我同流，不管时吾之道伴。
且道伴同流是一是二，见成公案。
偈颂一百五十首·其五十七
作者：释心月
朝代：宋

鳞皴拄杖子，非长亦非短。东行西行处十分著力，归家稳坐时一味不管。著力处是我同流，不管时吾之道伴。且道伴同流是一是二，见成公案。
偈颂一百五十首·其五十四
作者：释心月
朝代：宋

青山为家，白云作户。稳密田园，鸦飞不度。鼓腹台前一转头，不觉四月二十五。
偈颂一百五十首·其五四
作者：释心月
朝代：宋

青山为家，白云作户。
稳密田园，鸦飞不度。
皷腹台前一转头，不觉四月二十五。
偈颂一百五十首·其六〇
作者：释心月
朝代：宋

进一步，退一步，镢头镢底无回互。
以一机，夺一机，没便宜处讨便宜。
插锹叉手田中事，是即担泉带月归。
偈颂一百五十首·其六三
作者：释心月
朝代：宋

笑密庵巧，喜松源拙，扫临济喝，折德山棒。
自谓不蹑前修，又道抛三放两。
自谓无法与人，又道开口不在舌头上。
偈颂一百五十首·其六六
作者：释心月
朝代：宋

结夏解夏，灵山旧制。
鹅以瓶拘，鱼以网繫。
风雷变化在今时，霄汉振飞何更拟。
偈颂一百五十首·其六十
作者：释心月
朝代：宋

进一步，退一步，钁头钁底无回互。以一机，夺一机，没便宜处讨便宜。插锹叉手田中事，是即担泉带月归。
偈颂一百五十首·其六十三
作者：释心月
朝代：宋

笑密庵巧，喜松源拙，扫临济喝，折德山棒。自谓不蹑前脩，又道抛三放两。自谓无法与人，又道开口不在舌头上。
偈颂一百五十首·其六十六
作者：释心月
朝代：宋

结夏解夏，灵山旧制。鹅以瓶拘，鱼以网系。风雷变化在今时，霄汉振飞何更拟。
偈颂一百五十首·其十
作者：释心月
朝代：宋

上刀山，攀剑树。双暗双明，裂开捻聚。倒跨杨岐三脚驴，踢断岩头末后句。谁是其人，目前荐取。
偈颂一百五十首·其十一
作者：释心月
朝代：宋

一即三，三即一。剩则不足，少则有馀。相续得去底，道将一句来。七十三，八十四。
偈颂一百五十首·其十五
作者：释心月
朝代：宋

九旬禁足，三月护生。护生须杀，禁足须行。云收天迥，雨过山青。出门句里入门句，鼻直眼横眉亦横。
偈颂一百五十首·其十八
作者：释心月
朝代：宋

打圆相，女人拜。老杨岐，偏捏怪，依稀兔子吃牛奶。今日薰香瀹盏茶，岂是贫人思旧债。
偈颂一百五十首·其四一
作者：释心月
朝代：宋

跛跛挈挈，列列𦩘𦩘。
跛跛挈挈处，匙挑不上。
列列𦩘𦩘时，炎天散雪。
十有二年，来住此地，杨岐家风，未曾漏泄。
今漏泄，秤锤元是一团铁。
偈颂一百五十首·其四九
作者：释心月
朝代：宋

瓯阜山头，龙蛇阵上，将头不猛，累及三军。
自此江西湖南，便与么去，吴山蜀水，纷纷纭纭。
重城夜月，青山白云，一度思君復恨君。
偈颂一百五十首·其四二
作者：释心月
朝代：宋

烹金之炉，铸人之模，浄名一默。
国师三呼，你诸人又向甚么处摸索。
偈颂一百五十首·其四十一
作者：释心月
朝代：宋

跛跛挈挈，列列？？。跛跛挈挈处，匙挑不上。列列？？时，炎天散雪。十有二年，来住此地，杨岐家风，未曾漏泄。今漏泄，秤锤元是一团铁。
偈颂一百五十首·其四十九
作者：释心月
朝代：宋

瓯阜山头，龙蛇阵上，将头不猛，累及三军。自此江西湖南，便与么去，吴山蜀水，纷纷纭纭。重城夜月，青山白云，一度思君复恨君。
偈颂一百五十首·其四十二
作者：释心月
朝代：宋

烹金之炉，铸人之模，净名一默。国师三呼，你诸人又向甚么处摸索。
六代祖师赞
作者：释心月
朝代：宋

竺乾正眼，震旦心宗。一点水墨，两处成龙。至今匝地生清风。诸缘息时，伎俩尽矣。了了常知，不是不是。莫被胡僧谩著你。无言说中，广说信心。洞然明白，非去来今。风病因兹转更深。古佛无心，知之者谁。双峰点首，石女攒眉。错付黄梅个小儿。能与么去，能与么回。青松郁密，白发摧颓。岭南消息几时来。字则不识，宗说俱通。如风吹水，如日行空。破荡箕裘是此翁。
六代祖师赞·其一
作者：释心月
朝代：宋

竺乾正眼，震旦心宗。一点水墨，两处成龙。至今匝地生清风。
六代祖师赞·其一
作者：释心月
朝代：宋

竺干正眼，震旦心宗。
一点水墨，两处成龙。
至今匝地生清风。
六代祖师赞·其二
作者：释心月
朝代：宋

诸缘息时，伎俩尽矣。
了了常知，不是不是。
莫被胡僧谩着你。
六代祖师赞·其二
作者：释心月
朝代：宋

诸缘息时，伎俩尽矣。了了常知，不是不是。莫被胡僧谩著你。
六代祖师赞·其五
作者：释心月
朝代：宋

能与么去，能与么回。青松郁密，白发摧颓。岭南消息几时来。
六代祖师赞·其五
作者：释心月
朝代：宋

能与么去，能与么回。
青松鬰密，白髮摧颓。
岭南消息几时来。
六代祖师赞·其四
作者：释心月
朝代：宋

古佛无心，知之者谁。双峰点首，石女攒眉。错付黄梅个小儿。
六代祖师赞·其四
作者：释心月
朝代：宋

古佛无心，知之者谁。
双峰点首，石女攒眉。
错付黄梅箇小儿。
出山相赞·其一
作者：释心月
朝代：宋

道无修證，入山何为。法无去来，出山何之。黄金屋宅草离离，天上人间说向谁。
出山相赞·其一
作者：释心月
朝代：宋

道无修证，入山何为。
法无去来，出山何之。
黄金屋宅草离离，天上人间说向谁。
宝公和尚赞
作者：释心月
朝代：宋

鹰窠大士，示现无方。
生于宋代，老于齐梁。
杖头刀尺，隠显全彰。
巍巍堂堂，炜炜煌煌。
至今坐断独龙冈。
宝公和尚赞
作者：释心月
朝代：宋

鹰窠大士，示现无方。生于宋代，老于齐梁。杖头刀尺，隐显全彰。巍巍堂堂，炜炜煌煌。至今坐断独龙冈。
小师正恭写松源掩室并师山行图请赞
作者：释心月
朝代：宋

父前行，子后随。不肖孙，愚且痴。三昧门，各自知。入深村，草离离。风前翻忆老杨岐。清空片云，古潭万象。飘然何来，湛然何往。识则不识，知而无知。铁壁银山，挨开者谁。
广福聪长老画无准顶相请赞
作者：释心月
朝代：宋

这慈尊，曾自赞。煮不熟，烧不烂。有软顽，没思算。秤须弥重四两，量虚空阔丈半。更有白■不是处，付与无闻，从公理断。
广福聪长老画无准顶相请赞
作者：释心月
朝代：宋

这慈尊，曾自赞。
煮不熟，烧不烂。
有软顽，没思算。
秤须弥重四两，量虚空阔丈半。
更有白{亻幺刀}不是处，付与无闻，从公理断。
文殊赞
作者：释心月
朝代：宋

狮子吼，无畏说。空处挨，紧处捻。彼上人，缩却舌。不二门，都败阙。五髻童真七佛师，却證乌龟成白鳖。
文殊赞
作者：释心月
朝代：宋

狮子吼，无畏说。
空处挨，紧处捻。
彼上人，缩却舌。
不二门，都败阙。
五髻童真七佛师，却证乌龟成白鳖。
普化赞
作者：释心月
朝代：宋

者风僧，甚举止。木铎一摇，声在人耳。邈吾真处点著便行，咬生菜时触著便讳。明头暗头拶著便转，今日昨日扶著便醉。或于道吾手里倒送鎗头，或于临济面前满倾恶水。如斯伎俩，果能成褫人，建立黄檗宗旨者耶。况其掣狂掣颠，有头无尾，是皆不逃大仰之谶盘山之记。末后若不向东门南门西门北门觅个走路，定不免新妇子老婆禅小厮儿抚掌笑你。邈得先师真，鼻孔不相似。大悲院里归，驴鸣较些子。
普化赞·其一
作者：释心月
朝代：宋

者风僧，甚举止。
木铎一摇，声在人耳。
邈吾真处点着便行，咬生菜时触着便讳。
明头暗头拶着便转，今日昨日扶着便醉。
或于道吾手裏倒送鎗头，或于临济面前满倾恶水。
如斯伎俩，果能成褫人，建立黄蘗宗旨者耶。
况其掣狂掣颠，有头无尾，是皆不逃大仰之谶盘山之记。
末后若不向东门南门西门北门觅箇走路，定不免新妇子老婆禅小厮儿抚掌笑你。
普化赞·其一
作者：释心月
朝代：宋

者风僧，甚举止。木铎一摇，声在人耳。邈吾真处点著便行，咬生菜时触著便讳。明头暗头拶著便转，今日昨日扶著便醉。或于道吾手里倒送鎗头，或于临济面前满倾恶水。如斯伎俩，果能成褫人，建立黄檗宗旨者耶。况其掣狂掣颠，有头无尾，是皆不逃大仰之谶盘山之记。末后若不向东门南门西门北门觅个走路，定不免新妇子老婆禅小厮儿抚掌笑你。
草衣文殊赞
作者：释心月
朝代：宋

草离离，髮垂垂。
神出鬼没，佛眼难窥。
能坐毗耶之舌，而不能出女子之定。
能行法王之令，而不能免迦叶之疑。
五台山势峭巍巍，返掷还他狮子儿。
草衣文殊赞
作者：释心月
朝代：宋

草离离，发垂垂。神出鬼没，佛眼难窥。能坐毗耶之舌，而不能出女子之定。能行法王之令，而不能免迦叶之疑。五台山势峭巍巍，返掷还他狮子儿。
藕丝观音赞
作者：释心月
朝代：宋

顶戴阿弥，不假花冠之累累。肩披藕丝，不必璎珞之垂垂。孤然不倚，俨然若思。我于一十九类三十二应身中次第观之，而无如是抱膝安闲大自在之风规。
藕丝观音赞
作者：释心月
朝代：宋

顶戴阿弥，不假花冠之纍纍。
肩披藕丝，不必璎珞之垂垂。
孤然不倚，俨然若思。
我于一十九类三十二应身中次第观之，而无如是抱膝安闲大自在之风规。
蚬子赞·其一
作者：释心月
朝代：宋

师荒村古庙兮，人绀宇莲宫。
师纸钱堆裏兮，人璎珞聚中。
师捞{丷/八}摝蚬兮，人打凤罗龙。
师鳣鲜枯槁兮，人玉食雍容。
师与人隠显各异兮，卷舒一同。
为华严之弟兮，不入华严保社。
为洞山之子兮，不绍洞山门风。
欲遯其迹迹愈着，欲晦其名名愈崇。
夫能谨初护末，不沿他酒台盘兮，人莫知师之所知。
师独乐其乐，乐亦无穷。
果如是兮，安有今日。
持短尺以量虚空，磨淡墨以邈虚空者哉。
蚬子赞·其一
作者：释心月
朝代：宋

师荒村古庙兮，人绀宇莲宫。师纸钱堆里兮，人璎珞聚中。师捞■摝蚬兮，人打凤罗龙。师鳣鲜枯槁兮，人玉食雍容。师与人隐显各异兮，卷舒一同。为华严之弟兮，不入华严保社。为洞山之子兮，不绍洞山门风。欲遁其迹迹愈著，欲晦其名名愈崇。夫能谨初护末，不沿他酒台盘兮，人莫知师之所知。师独乐其乐，乐亦无穷。果如是兮，安有今日。持短尺以量虚空，磨淡墨以邈虚空者哉。
资寿溱长老请赞
作者：释心月
朝代：宋

寒浦先零之姿，古岩后凋之操。
雪满颠一味寒酸，云拥肩十分枯槁。
任缘而住也，触处有余。
随机而应也，无适不可。
家法森严，钳锤糙暴。
承当者谁，如溱长老。
资寿溱长老请赞
作者：释心月
朝代：宋

寒浦先零之姿，古岩后凋之操。雪满颠一味寒酸，云拥肩十分枯槁。任缘而住也，触处有馀。随机而应也，无适不可。家法森严，钳锤糙暴。承当者谁，如溱长老。
须菩提赞
作者：释心月
朝代：宋

倚杖而立，示真般若。手中册子，云何抄写。长老若不放下，疑杀后生尊者。常宴坐，常危立。一片虚凝，万境空寂。岩前花雨已狼籍。
颂古三首·其一
作者：释心月
朝代：宋

日永风清，雷奔电卷。
无位真人，略通一线。
急须着眼看仙人，莫看仙人手中扇。
颂古三首·其一
作者：释心月
朝代：宋

日永风清，雷奔电卷。无位真人，略通一线。急须著眼看仙人，莫看仙人手中扇。
颂古二十一首·其二
作者：释心月
朝代：宋

各呈见解，互逞机锋。
石火莫及，电光罔通。
抛下拄杖而立，不同草草。
拈起拄杖便行，亦岂匆匆。
者裏着得隻眼，许你亲见庞公。
颂古二十一首·其二
作者：释心月
朝代：宋

各呈见解，互逞机锋。石火莫及，电光罔通。抛下拄杖而立，不同草草。拈起拄杖便行，亦岂匆匆。者里著得只眼，许你亲见庞公。
颂古十六首·其一〇
作者：释心月
朝代：宋

朝西天，暮东土。
翫水游山，徐行款步。
是则不动道场，不是亦在裏许。
谁为证明，石霜角虎。
颂古十六首·其一一
作者：释心月
朝代：宋

天寒人寒，影草探竿。
总在裏许，振鬣摆尾，水面依然平似砥。
颂古十六首·其一三
作者：释心月
朝代：宋

问处赤心片片，答处不负来机。
今有问灵隠，如何是实际理地。
天长地久，海晏河清，恁么则事同一家。
自天佑之，吉无不利。
颂古十六首·其十
作者：释心月
朝代：宋

朝西天，暮东土。玩水游山，徐行款步。是则不动道场，不是亦在里许。谁为證明，石霜角虎。
颂古十六首·其十一
作者：释心月
朝代：宋

天寒人寒，影草探竿。总在里许，振鬣摆尾，水面依然平似砥。
颂古十六首·其十三
作者：释心月
朝代：宋

问处赤心片片，答处不负来机。今有问灵隐，如何是实际理地。天长地久，海晏河清，恁么则事同一家。自天祐之，吉无不利。
马郎妇赞
作者：释心月
朝代：宋

镜里精神，风前调度。手执莲经，换人肠肚。锦鳞吞钓上钩来，黄金骨已腾空去。
马郎妇赞
作者：释心月
朝代：宋

镜裏精神，风前调度。
手执莲经，换人肠肚。
锦鳞吞钓上鈎来，黄金骨已腾空去。
偈五首·其二
作者：释志璇
朝代：宋

不休去，不歇去，业识忙忙去。
七颠八倒去，十字街头闹浩浩地声色裏坐卧去。
三家村裏盈衢寒路荆棘裏游戏去，刀山剑树劈腹剜心镬汤炉炭皮穿骨烂去。
偈五首·其五
作者：释志璇
朝代：宋

不是风动，不是幡动，衲僧失却鼻孔。
是风动，是幡动，分明是箇漆桶。
两段不同，眼暗耳聋。
涧水如蓝碧，山花似火红。
偈五首·其四
作者：释志璇
朝代：宋

声色头上睡眠，虎狼羣裏安禅。
荆棘林内翻身，雪刃丛中游戏。
竹影扫阶尘不动，月穿潭底水无痕。
偈五首·其二
作者：释志璿
朝代：宋

不休去，不歇去，业识忙忙去。七颠八倒去，十字街头闹浩浩地声色里坐卧去。三家村里盈衢寒路荆棘里游戏去，刀山剑树劈腹剜心镬汤炉炭皮穿骨烂去。
偈五首·其五
作者：释志璿
朝代：宋

不是风动，不是幡动，衲僧失却鼻孔。是风动，是幡动，分明是个漆桶。两段不同，眼暗耳聋。涧水如蓝碧，山花似火红。
偈五首·其四
作者：释志璿
朝代：宋

声色头上睡眠，虎狼群里安禅。荆棘林内翻身，雪刃丛中游戏。竹影扫阶尘不动，月穿潭底水无痕。
偈一百二十首·其七九
作者：释怀深
朝代：宋

世事悠悠，不如山丘。
青松散日，碧涧长流。
山云当幕，夜月为鈎。
卧藤萝下，块石枕头。
饥餐混饮浑无事，自在沩山水牯牛。
偈一百二十首·其七十九
作者：释怀深
朝代：宋

世事悠悠，不如山丘。青松散日，碧涧长流。山云当幕，夜月为钩。卧藤萝下，块石枕头。饥餐混饮浑无事，自在沩山水牯牛。
偈一百二十首·其五五
作者：释怀深
朝代：宋

动絃别曲，叶落知秋。
隔墙见角，便知是牛。
伶俐衲僧，纔眨眼商量，已落第三筹。
休休，不如无事挂心头。
偈一百二十首·其五十五
作者：释怀深
朝代：宋

动弦别曲，叶落知秋。隔墙见角，便知是牛。伶俐衲僧，才眨眼商量，已落第三筹。休休，不如无事挂心头。
前住慧林历代禅师真赞·佛光正禅师
作者：释怀深
朝代：宋

炟赫佛光，逆顺无碍。
道传昆山，声飞湖海。
戏笑怒骂，皆师三昧。
风流处，更尤佳。
曾悟庭前栢，春风二月花。
前住慧林历代禅师真赞·佛光正禅师
作者：释怀深
朝代：宋

炟赫佛光，逆顺无碍。道传昆山，声飞湖海。戏笑怒骂，皆师三昧。风流处，更尤佳。曾悟庭前柏，春风二月花。
前住慧林历代禅师真赞·佛陀逊禅师
作者：释怀深
朝代：宋

转方作圆，辉今耀昔。龙袖三关，金锤一击。五十馀年，胁不至席。逆鳞句，阿谁识，生死观来如戏剧。
前住慧林历代禅师真赞·佛陀逊禅师
作者：释怀深
朝代：宋

转方作圆，辉今耀昔。
龙袖三关，金锤一击。
五十余年，胁不至席。
逆鳞句，阿谁识，生死观来如戏剧。
前住慧林历代禅师真赞·圆照法空禅师
作者：释怀深
朝代：宋

大圆镜中，真光明炬。慈中有威，击涂毒鼓。威中有慈，辟荆棘路。无缘饰，没遮护。一切众生，睹相而悟。
前住慧林历代禅师真赞·圆照法空禅师
作者：释怀深
朝代：宋

大圆镜中，真光明炬。
慈中有威，击涂毒鼓。
威中有慈，闢荆棘路。
无缘饰，没遮护。
一切众生，睹相而悟。
前住慧林历代禅师真赞·祖印悟禅师
作者：释怀深
朝代：宋

师道平夷，师貌浑厚。
持如地心，开无妄口。
四坐道场，一尘不受。
节角处，没窼臼，三眼神龟火裏走。
前住慧林历代禅师真赞·祖印悟禅师
作者：释怀深
朝代：宋

师道平夷，师貌浑厚。持如地心，开无妄口。四坐道场，一尘不受。节角处，没窼臼，三眼神龟火里走。
前住慧林历代禅师真赞·觉海冲禅师
作者：释怀深
朝代：宋

言简理直，道高德重。无妄谈笑，无妄迎送。衲子入门，毛发耸动。密密处，莫能观，倚天灵刃照人寒。
前住慧林历代禅师真赞·觉海冲禅师
作者：释怀深
朝代：宋

言简理直，道高德重。
无妄谈笑，无妄迎送。
衲子入门，毛髪耸动。
密密处，莫能观，倚天灵刃照人寒。
升堂颂古五十二首·其一二
作者：释怀深
朝代：宋

腊月二十五，拄杖二十五。
灯笼二十五，拂子二十五。
普请栽菜上堂，焦别无见解，且学古人栽菜。
若还摠不生根，也是诸人有彩。
无端跂死禅和，只要硬守疆界。
忽然筑着磕着，便见草贼大败。
大凡履践此事，须要自由自在。
从教土面灰头，不怕风吹日晒。
老来意在镢头漫，家风自有通人爱。
升堂颂古五十二首·其十二
作者：释怀深
朝代：宋

腊月二十五，拄杖二十五。灯笼二十五，拂子二十五。普请栽菜上堂，焦别无见解，且学古人栽菜。若还总不生根，也是诸人有彩。无端跂死禅和，只要硬守疆界。忽然筑著磕著，便见草贼大败。大凡履践此事，须要自由自在。从教土面灰头，不怕风吹日晒。老来意在钁头漫，家风自有通人爱。
因胜澄禅师下火
作者：释怀深
朝代：宋

这老子，斗时枯槁，不近人情。
四海独孤标，一身无伴侣。
虽则两提祖印，实无一法与人。
闺门端坐冷啾啾，夜静独为鬼神说。
任你傍人恶发，我心终未和同？时开眼对青山，自笑满头生白髮。
因胜澄禅师下火
作者：释怀深
朝代：宋

这老子，斗时枯槁，不近人情。四海独孤标，一身无伴侣。虽则两提祖印，实无一法与人。闺门端坐冷啾啾，夜静独为鬼神说。任你傍人恶发，我心终未和同。有时开眼对青山，自笑满头生白发。
诸禅人下火·其二
作者：释怀深
朝代：宋

浮生岸树井藤，毕竟终归败坏。这僧撩起便行，也是平生庆快。著上没底芒鞋，抛下这个皮袋。茶毗坛上火犹在，延寿堂中人又终。方言□身浑□□，□□□同一梦中。
诸禅人下火·其二
作者：释怀深
朝代：宋

浮生岸树井藤，毕竟终归败坏。
这僧撩起便行，也是平生庆快。
着上没底芒鞋，抛下这箇皮袋。
茶？坛？火犹在，延寿堂中人又终。
方言？身浑？同一梦中。
诸禅人散灰·其二
作者：释怀深
朝代：宋

俗寿五十有三，出家一十八夏。
平生行脚游方，多在盐城兴化。
最好不曾参禅，免见钻龟打瓦。
今朝子细看来，也好一场诘霸。
才公才公莫要怕，焦山布施你，一转古人话。
凈裸裸，赤洒洒，南北东西没可把。
忽然撞着阎罗王，拈起拂子蓦口打。
诸禅人散灰·其二
作者：释怀深
朝代：宋

俗寿五十有三，出家一十八夏。平生行脚游方，多在盐城兴化。最好不曾参禅，免见钻龟打瓦。今朝子细看来，也好一场诘霸。才公才公莫要怕，焦山布施你，一转古人话。净裸裸，赤洒洒，南北东西没可把。忽然撞著阎罗王，拈起拂子蓦口打。
颂古三十首·其一
作者：释怀深
朝代：宋

头陀饮光，多闻庆喜。合掌擎拳，难兄难弟。一朝狭路两相逢，裂转双睛无处避。便向门前倒刹竿，丈夫自有冲天志。
颂古三十首·其一
作者：释怀深
朝代：宋

头陀饮光，多闻庆喜。
合掌擎拳，难兄难弟。
一朝狭路两相逢，裂转双睛无处避。
便向门前倒剎竿，丈夫自有衝天志。
颂古三十首·其二五
作者：释怀深
朝代：宋

云门一枚糊饼，天下衲僧咬嚼。
若非铁作牙关，往往完圝吞却。
吞时易，吐时难，莫道从来麯一般。
踏看韶阳关捩子，方能平地起波澜。
颂古三十首·其二六
作者：释怀深
朝代：宋

赵州门户，都无关锁。
侍者粗心，当头蹉过。
灵利沙弥，珍重便行。
这裏下一转语，夜深归堂向火。
颂古三十首·其二十五
作者：释怀深
朝代：宋

云门一枚糊饼，天下衲僧咬嚼。若非铁作牙关，往往完圞吞却。吞时易，吐时难，莫道从来曲一般。踏看韶阳关捩子，方能平地起波澜。
颂古三十首·其二十六
作者：释怀深
朝代：宋

赵州门户，都无关锁。侍者粗心，当头蹉过。灵利沙弥，珍重便行。这里下一转语，夜深归堂向火。
偈二首·其二
作者：释思岳
朝代：宋

二祖偿宿债，万法绝对待。
一心无罣碍，浮山有九带。
十方虚空圆陀陀，无量法门百杂碎。
若言其有，非内非外。
若言其无，无在不在。
知与理冥，境与神会。
如牛拽磨，似水打碓。
三千里外逢人东倒西㒦，十字街头遇贱则贵。
偈二首·其二
作者：释思岳
朝代：宋

二祖偿宿债，万法绝对待。一心无挂碍，浮山有九带。十方虚空圆陀陀，无量法门百杂碎。若言其有，非内非外。若言其无，无在不在。知与理冥，境与神会。如牛拽磨，似水打碓。三千里外逢人东倒西■，十字街头遇贱则贵。
偈颂七首·其三
作者：释思岳
朝代：宋

一叶飘丹，干坤独露。
万缘泯迹，法界全彰。
沩山水牯牛，大雄白额虎。
河阳新妇子，临际小厮儿。
虽然借路经过，拶着扶篱摸壁。
偈颂七首·其三
作者：释思岳
朝代：宋

一叶飘丹，乾坤独露。万缘泯迹，法界全彰。沩山水牯牛，大雄白额虎。河阳新妇子，临际小厮儿。虽然借路经过，拶著扶篱摸壁。
颂古九首·其六
作者：释思岳
朝代：宋

一句举扬宗旨事，法堂上草亦须荒。
回头却说人间话，大地山河常放光。
光未明，无有佛，三条椽下好商量。
岑大虫，岑大虫，澧州水，朗州峯。
颂古九首·其六
作者：释思岳
朝代：宋

一句举扬宗旨事，法堂上草亦须荒。回头却说人间话，大地山河常放光。光未明，无有佛，三条椽下好商量。岑大虫，岑大虫，澧州水，朗州峰。